
EN  SKATKISTE 

Jeg  er  fuldtidsmissionær  og  tjener  i 
Tegucigalpa  missionen  i  Honduras.  Mens 
jeg  passede  en  syg  kammerat,  fandt  jeg 
en  kasse  med  gamle  numre  af  Liahona 
(spansk)  fra  1988  til  1998.  Jeg  havde 
fundet  en  sand  skatkiste. 

Mens  min  kammerat  kom  til  hægterne 
igen,  læste  jeg  de  gamle  numre  og  lærte 
om  en  hel  om  præsident  Ezra  Taft 
Bensons,  præsident  Howard  W.  Hunters 
og  vores  nuværende  profet,  præsident 
Gordon  B.  Hinckleys  lærdomme.  Jeg  var 
dybt  taknemlig  over  at  finde  den  skat  af 
kundskab. 

Denne  oplevelse  har  hjulpet  mig  på  min 
mission.  Hver  gang  jeg  giver  et  eksemplar 
af  Liahona  til  en  eller  anden,  så  føler  jeg,  at 
jeg  giver  lys,  kundskab  og  store  skatte  til 
vedkommende.  Denne  mægtige  skatkiste 
har  ændret  mange  liv,  deriblandt  mit  eget. 

Søster  Veronica  Solis  Veldsquez, 
Tegucigalpa  missionen  i  Honduras 

OPLØFTET  AF  ANDRES  OPLEVELSER 

Når  jeg  er  nedtrykt,  føler  jeg  mig  draget 
mod  Liahona  (spansk).  Liahona  har  altid 
opløftet  mig,  når  jeg  læser  om  de  ople- 
velser, som  andre  medlemmer  har  haft,  når 
de  har  være  gennem  lignende  trængsler 
eller  har  opnået  vidunderlige  velsignelser, 
fordi  de  har  efterlevet  evangeliet. 

Jeg  blev  medlem  af  Kirken  i  marts  1993. 
Jeg  er  det  eneste  medlem  af  Kirken  i  min 
familie.  Jeg  ser  frem  til  den  dag,  hvor 
Kirken  kan  sende  missionærer  til  min  lille 
landsby  i  Mexico.  Jeg  beder  til,  at  når  den 
dag  kommer,  så  vil  min  familie  tage  imod 
evangeliet,  ligesom  jeg  gjorde.  Jeg  elsker 


Jesu  Kristi  Kirke  af  Sidste  Dages  Hellige,  og 
jeg  ved,  at  Gud  lever,  for  jeg  har  set  den 
kærlighed  og  omsorg,  som  han  viser  mig. 

Ruben  Gomez, 
Rigby  9.  Ward, 
Rigby  Stav  i  Idaho 

EN  INSPIRATION  PÅ  MANGE  MÅDER 

Tak  for  alle  de  relevante  emner  og 
inspirerende  artikler.  Når  jeg  har  en  ledig 
stund,  læser  jeg  i  Liahona  (engelsk),  og  jeg 
opfordrer  mine  venner  til  at  gøre  det 
samme.  Tidsskriftet  er  på  mange  måder  en 
inspiration  for  mig.  Det  trøster  mig,  fornyer 
mig,  inspirerer  mig  og  hjælper  mig  til  at  føle 
mig  Frelseren  nærmere. 

Josephine  Valles, 

Masbate  Gren, 

Masbate  Distrikt  i  Filippinerne 

ARTIKLER  OM  ÆGTESKAB  OG  FAMILIE 
EFTERLYSES 

Hvad  gør  du  og  din  familie  for  at  styrke 
forholdet  til  hinanden?  Hvilke  aktiviteter  har 
hjulpet  jer  til  at  føle  jer  tættere  på  hinanden  og 
på  Herren?  Liahona  søger  efter  ideer,  historier, 
beretninger  og  vidnesbyrd  om  det  at  styrke  ægte- 
skabet og  familien.  Send  artikler  og,  om  muligt, 
familieportrætter  til  Strengthening  Families, 
International  Magazine,  50  East  North 
Temple  Street,  Salt  Lake  City,  UT  84150- 
3223,  USA,  eller  send  det  via  e-mail  til  CUR- 
Liahona-IMag(a)ldschurch.org.  Skriv  det 
fulde  navn  på  dem,  du  nævner  i  din  artikel, 
samt  din  adresse,  dit  telefonnummer,  og  ward 
og  stav. 

STRÆB  EFTER  DET 
YPPERLIGE 


Præsident  Gordon  B,  Hinckley 

isse  ord  læste  jeg  første  gang  for  67  år  siden  i  en  engelsk- 
time  på  college:  »Se,  hvad  mennesket  er  for  et  stykke 
arbejde!  Hvor  ædel  i  fornuft,  hvor  uendelig  i  evne!  i  form 
og  færden,  hvor  ypperlig  og  vidunderlig!  I  virken,  hvor  lig  en  engel  i  indsigt, 
hvor  lig  en  gud!  Verdens  smykke!  Et  mønster  for  alt,  der  ånder!«  {Hamlet, 
Anden  akt,  anden  scene,  s.  167,  Gyldendals  bibliotek,  Verdenslitteratur). 

Jeg  er  klar  over,  at  Hamlet  var  ironisk  her.  Men  dog  ligger  der  megen 
sandhed  i  de  ord.  De  beskriver  menneskets  store  potentielle  ypperlighed. 
Hvis  Shakespeare  ikke  havde  skrevet  andet,  så  tror  jeg,  at  han  var  blevet 
husket  alene  for  denne  korte  monolog.  Den  går  hånd  i  hånd  med  Davids  ord: 
»Når  jeg  ser  din  himmel,  dine  fingres  værk,  månen  og  stjernerne,  som  du 
satte  der, 

hvad  er  da  et  menneske,  at  du  husker  på  det,  et  menneskebarn,  at  du  tager 


Jeres  største  eksempel 

er  Guds  Søn.  Jeg  håber, 

at  enhver  af  jer  vil  gøre 

ham  til  jeres  ven.  Jeg 

håber,  at  I  vil  stræbe  efter 

at  vandre  på  hans  stier  og 

være  barmhjertige,  velsigne 

dem,  der  har  det  hårdt, 

være  mindre  selviske  og 

hjælpe  andre. 


dig  af  det? 

Du  har  gjort  det  kun  lidt  ringere  end  Gud,  med 
herlighed  og  ære  har  du  kronet  det«  {SI  8:4-6). 

De  stemmer  også  overens  med  de  ord,  som  Herren 
talte  til  Job  inde  fra  stormen: 

»Hvor  var  du,  da  jeg  grundlagde  jorden?  Fortæl  det, 
hvis  du  har  forstand  til  det! 

...  mens  alle  morgen  stjernerne  jublede,  og  alle  gude- 
sønner råbte  af  fryd«  {Job  38:4,  7). 

Disse  storslåede  ord  erklærer  menneskets  storhed.  Og 
det  gælder  selvfølgelig  begge  køn.  Vi  er  alle  Guds  børn, 
og  enhver  af  os  rummer  noget  af  hans  guddommelighed. 
Vi  er  mere  end  bare  børn  af  hr.  og  fru  dit  eller  dat,  som 
bor  der  eller  der.  Vi  tilhører  Guds  slægt  og  har  dermed 
stort  potentiel  for  ypperlighed.  Afstanden  mellem  det 
middelmådige  og  det  ypperlige  kan  være  meget  lille.  Som 
vi  vil  opleve,  når  vinter- OL  kommer  til  Salt  Lake  City  i 
2002,  vil  forskellen  blive  målt  i  tiendedele  af  sekunder. 
En  lille  ekstraindsats,  som  vi  gør,  kan  få  enorm  betydning. 
Jeg  hørte  en  af  brødrene  fortælle  om  et  nyligt  besøg  i 
et  fængsel.  Mens  han  var  der,  lagde  han  mærke  til  en 
nydelig  ung  mand,  som  virkede  ganske  intelligent. 

Broderen  spurgte  fængselsbetjenten:  »Hvad  laver  den 
unge  mand  her?« 

Svaret  lød,  at  han  en  aften  havde  taget  sin  mors  bil, 
havde  købt  nogle  øller  og  drukket  dem,  og  da  han  således 
havde  mistet  herredømmet  over  sig  selv,  kørte  han  bilen 
op  over  fortovet  og  dræbte  to  piger. 

Jeg  ved  ikke,  hvor  længe  han  skal  sidde  i  fængsel,  men 
jeg  ved,  at  han  aldrig  helt  vil  kunne  glemme  den  handling, 
som  sendte  ham  i  fængsel.  Det  er  den  slags  små  ting,  der 
afgør  vores  skæbne.  Små  fejltagelser,  der  til  at  begynde 
med  virker  ubetydelige,  afgør  den  evige  kurs,  som  vi  følger. 
Jeg  indbyder  alle  til  at  træde  ind  på  ypperlighedens 
højere  sti.  For  nylig  fandt  jeg  et  gammel  eksemplar  af 
Lytton  Stracheys  bog  om  Florence  Nightingales  liv.  Jeg 
tror  ikke,  at  der  er  mange,  der  læser  den  slags  bøger 
mere.  Jeg  havde  læst  den  før,  for  længe  siden.  Men 
genlæsningen  vakte  fornyet  beundring  og  respekt  for 

L  I  A 

denne  storslåede,  unge,  engelske  kvinde,  som  udrettede 
meget  godt  i  sin  tid. 

Hun  var  født  i  overklassen  til  et  liv  med  fest  og  dans, 
hvor  man  gik  til  hestevæddeløb  og  så  bedårende  ud. 
Men  det  var  ikke  noget  for  hende.  Selv  ikke  hendes 
forældre  forstod  hende.  Hun  nærede  et  overvældende 
ønske  om  at  lindre  smerter  og  lidelser,  at  fremme  helbre- 
delsen og  gør  datidens  hospitaler  mindre  forfærdelige. 
Hun  blev  aldrig  gift.  Hun  viede  sit  liv  til  sygeplejerske- 
gerningen og  blev  så  dygtig,  som  det  dengang  var  muligt. 

England  blev  trukket  ind  i  Krimkrigen.  Hun  havde 
venner  i  regeringen  og  henvendte  sig  utrætteligt  til  dem, 
indtil  de  gjorde  hende  til  leder  af  hospitalet  i  Scutari, 
hvor  tusinder  af  krigsofre  blev  bragt  ind. 

Der  mødte  hende  et  stemning  af  total  fortvivlelse. 
En   gammel   lagerbygning   tjente   som   hospital.    De 

H  o  N  A 

4 


BAJMHJERTIGHEDSGERNING:  FLORENCE  NIGHTINGAIE  MODTAGER  DE  SÅREDE  I  SCUTARl,  AF  JERRY  BARRETT,  NATIONAL  PORTRAIT  GALLERY  I  LONDON  I  ENGLAND/5UPERSTOCK 


sanitære  forhold  var  frygtelige.  Køkkenfaciliteterne 
var  frygtelige.  De  sårede  blev  stuvet  sammen  i  store 
lokaler,  som  stank  forfærdeligt  og  genlød  af  de  lidendes 
skrig. 

Denne  skrøbelige,  unge  kvinde  og  dem,  som  hun 
havde  rekrutteret  til  at  hjælpe  sig,  kastede  sig  over 
arbejdet.  De  nedbrød  bureaukratiets  mure.  De  bankede 
bureaukraterne  i  hovedet.  Jeg  citerer  fra  mr.  Strachey: 
»For  dem,  der  så  hende  virke  blandt  de  syge,  mens  hun 
dag  og  nat  gik  fra  seng  til  seng  med  urokkeligt  mod  og 
utrættelig  beslutsomhed,  syntes  det,  som  om  selv  en 
målrettet  og  uforlignelig  hengivenheds  kraft  end  ikke 
ville  være  nok  til  at  udføre  bare  denne  del  af  hendes 
arbejde.  Hvor  som  helst  i  de  store  sale,  at  lidelserne  var 
værst  og  behovet  for  hjælp  størst,  syntes  frøken 
Nightingale  at  dukke  op  som  ved  et  mirakel.« 


Der  er  muligvis  ingen  anden 

kvinde  i  historien,  som  har 

g[ort  så  meget  for  at  lindre 

menneskelig  lidelse,  som 

denne  kvinde  med  den 

lysende  lampe,  der  vandrede 

gennem  Scutaris  enorme 

sygesale  i  midten  af  forrige 

århundrede  og  spredte  glæde 

og  trøst,  tro  og  håb  til  dem, 

der  var  plaget  af  smerter. 

Hun  levede  et  ypperligt  liv. 

Sengene  med  sårede  soldater  strakte  sig  over  seks  kilo- 
meter, og  der  var  knap  plads  til,  at  man  kunne  gå  mellem 
sengene.  Men  i  løbet  af  blot  et  halvt  år  »var  det  slut  med 
forvirringen  og  overbelastningen  på  sygesalene.  Der 
herskede  nu  orden  og  renlighed.  Forsyningerne  var  rige- 
lige og  kom  til  tiden.  Der  var  kommet  orden  på  de  sani- 
tære forhold.  En  enkelt  statistik  siger  meget  om  den  store 
forandring:  Dødeligheden  blandt  de  behandlede  pati- 
enter faldt  fra  42  procent  til  22  promille«  (Life  of  Florence 
Nightingale,  1934,  s.  1186). 

Hun  havde  udvirket  et  mirakel.  Tusinder  af  liv  blev 
reddet.  Lidelserne  blev  mindsket.  Der  blev  bragt  glæde, 
varme  og  lys  til  de  sårede  mænd,  som  ellers  ville  være 
døde  i  det  mørke  og  frygtelig  sted. 

Krigen  sluttede.  Hun  kunne  være  vendt  hjem  til 
London  som  heltinde.  Pressen  havde  lovprist  hende. 
Hendes  navn  var  kendt  af  enhver.  Men  hun  vendte  hjem 
i  al  hemmelighed  for  at  undgå  den  smiger  og  hyldest,  som 
kunne  være  blevet  hende  til  del. 

Hun  fortsatte  sit  virke  de  næste  50  år  og  skabte  foran- 
dringer på  både  militære  og  civile  hospitaler.  Hun  døde 
som  sengeliggende  i  en  fremskreden  alder,  men  fortsatte 
alligevel  med  at  lindre  andres  lidelser. 

Der  er  muligvis  ingen  anden  kvinde  i  historien, 
som  har  gjort  så  meget  for  at  lindre  menneskelig  lidelse, 
som  denne  kvinde  med  den  lysende  lampe,  der 
vandrede  gennem  Scutaris  enorme  sygesale  i  midten  af 
forrige  århundrede  og  spredte  glæde  og  trøst,  tro  og 
håb  til  dem,  der  var  plaget  af  smerter.  Hun  levede  et 
ypperligt  liv. 

Min  hustru  holder  meget  af  at  fortælle  om  en  veninde, 
der  blev  forældreløs  som  ganske  lille.  Hun  havde  knap 
kendt  sin  mor.  Da  hun  voksede  op,  spekulerede  hun  på, 
hvordan  hendes  mor  havde  været  som  pige  og  som 
kvinde. 

En  dag  fandt  hun  sin  mors  gamle  karakterbog.  Forrest 
i  bogen  havde  læreren  skrevet:  »Denne  elev  er  ypperlig  i 
alle  henseender.« 


Hendes  liv  ændredes,  da  hun  læste  det.  Hun  blev  klar 
over,  at  hendes  mor  havde  været  en  ypperlig  kvinde. 
Hendes  livsindstilling  ændrede  sig.  Hun  omgav  sig  selv 
med  en  aura  af  ypperlighed  og  blev  selv  en  enestående 
kvinde.  Hun  blev  gift  med  en  mand,  der  er  anerkendt  i 
vide  kredse,  og  deres  børn  har  udmærket  sig  for  deres 
ypperlighed. 

Jeg  taler  her  om  behovet  for  en  lille  ekstraindsats,  en 
smule  mere  selvdisciplin,  en  mere  smule  koncentreret 
indsats  for  at  leve  ypperligt. 

Det  er  beslutningens  store 
time  for  enhver  af  os.  For 
mange  er  det  en  tid,  hvor  man 
begynder  på  noget,  der  vil 
vare  ved  resten  af  livet.  Jeg 
bønfalder  jer  om  ikke  at  være 
ubetydelige!  Hæv  jer  til  et 
højere  niveau  af  åndelig, 
mental  og  fysisk  ypperlighed. 
Det  kan  lade  sig  gøre.  Du  er 
måske  ikke  et  geni.  Måske 
savner  du  visse  færdigheder. 
Men  mange  af  os  kan  gøre 
mere,  end  vi  gør  nu.  Vi  er 
medlemmer  af  denne  stor- 
slåede Kirke,  hvis  indflydelse 
mærkes  over  hele  verden.  Vi 
er  folk,  der  lever  både  i  nuet 
og  i  fremtiden.  Lad  være  med 
at  sætte  jeres  muligheder  over 
styr.  Vær  ypperlige. 

De  af  jer,  som  ikke  er  gift, 
håber  blandt  andet  på  at  finde 
en  livsledsager.  Jeg  kan  ikke 
ønske  noget  bedre  for  jer  end 
et  godt  ægteskab,  et  lykkeligt 
ægteskab,  et  ægteskab,  der 
er  rigt  på  livets   dejlige   og 

tilfredsstillende  goder.  Jeres  ægteskab  vil  ikke  blive  ypper- 
ligt, hvis  det  er  præget  af  skænderier,  hvis  det  er  præget  af 
mangel  på  respekt  for  hinanden,  eller  hvis  jeres  troskab 
eller  hengivenhed  for  hinanden  er  mangelfuld.  Værdsæt 
jeres  ægtefælle  som  jeres  livs  dyrebareste  skat  og  behandl 
ham  eller  hende  derefter.  Sæt  det  som  dit  vigtigste  mål  at 
øge  din  partners  lykke  og  velbefindende.  Tillad  aldrig  jer 
selv  at  svigte  i  hengivenhed,  respekt  eller  tro  på  hinanden. 
Vær  ypperlige  på  enhver  måde. 


Profeten  Moroni  erklærede: 
»Men  ved  at  skænke  sin  Søn 
har  Gud  beredt  en  ypperli- 
gere vej.«  Gør  en  ekstraind- 
sats. Så  vil  I  blive  lykkeligere, 
i  vil  opleve  en  ny  tilfredshed 
og  føle  en  ny  glæde  i  hjertet. 


JCKISTUS  OG  DEN  RIGt,  UNGE  MAND,  AF  HEINRICH 
HOFMANN;  INDSAT:  UDSNIT  AF  I  SKAL  HØRE  MINE  ORD, 
AF  JUDITH  MEHR 

Jeres  største  eksempel  er  Guds  Søn.  Jeg  håber,  at  enhver 
af  jer  vil  gøre  ham  til  jeres  ven.  Jeg  håber,  at  I  vil  stræbe 
efter  at  vandre  på  hans  stier  og  være  barmhjertige, 
velsigne  dem,  der  har  det  hårdt,  være  mindre  selviske  og 
hjælpe  andre. 

Han  er  verdens  største  eksempel  på  ypperlighed.  Han 
kom  villigt  ned  på  denne  jord  under  de  mest  ydmyge 
forhold.  Han  voksede  op  som  tømreren  Josefs  søn.  Han 
kæmpede  med  djævelen  på  Fristelsens  bjerg.  Han  kom 
derfra  fornyet,  smuk  og  storslået,  så  han  kunne  undervise 
verden.  I  løbet  af  sit  korte  virke  bragte  han  mere  sandhed, 
mere  håb,  mere  barmhjertighed  og  mere  kærlighed  til 
verden,  end  nogen  anden,  som  har  levet  her.  Han  døde  for 
enhver  af  os  på  korset  på  Golgata.  Han  opstod  på  tredje- 
dagen som  »førstegrøden  af  dem,  der  er  sovet  hen«  (1  Kor 
15:20),  og  gav  dermed  løfte  om  opstandelse  til  alle  menne- 
sker og  håb  om  ophøjelse  til  alle,  der  vil  vandre  i  lydighed 
mod  hans  lærdomme.  Han  var  det  store  mønster  for  ret- 
skaffenhed, det  eneste  fuldkomne  menneske,  som  nogen- 
sinde har  vandret  på  denne  jord.  Han  var  det  storslåede 
eksempel,  som  vi  alle  kan  rette  vores  liv  ind  efter  i  vores 
evige  stræben  efter  ypperlighed. 

Profeten  Moroni  erklærede:  »Men  ved  at  skænke  sin 
Søn  har  Gud  beredt  en  ypperligere  vej«  (Ether  12: 1 1) .  I  har 
vidnet  om  den  tro.  I  har  vidnesbyrdet  om  den  tro.  1  har 
eksemplet  på  den  tro.  Lad  os  alle  stræbe  lidt  højere,  hæve 
os  lidt  mere  og  være  lidt  bedre.  Gør  en  ekstraindsats.  Så  vil 
I  blive  lykkeligere.  I  vil  opleve  en  ny  tilfredshed  og  føle  en 
ny  glæde  i  hjertet. 

Jesus  sagde:  »Så  vær  da  fuldkomne,  som  jeres 
himmelske  Fader  er  fuldkommen!«  (Matt  5:48).  Det  er 
det  største  eksempel  på  ypperlighed.  Må  enhver  af  os  få  et 
rigt  og  vidunderligt  liv,  som  bevæger  sig  i  den  retning.  Vi 
bliver  ikke  fuldkomne  på  en  dag  eller  en  måned  eller  et  år. 
Vi  opnår  det  ikke  i  dette  liv,  men  vi  kan  blive  ved  med  at 
stræbe  efter  det,  idet  vi  begynder  med  vores  mest  iøjne- 
faldende svagheder  og  langsomt  vender  dem  til  en  styrke, 
mens  vi  bevæger  os  fremad. 


L  I  A 


»Se  frem  til  Gud  og  lev«  (Alma  37:47).  Knæl  for  ham 
i  ydmyg  bøn.  Han  vil  hjælpe  jer.  Han  vil  velsigne  jer. 
Han  vil  trøste  og  styrke  jer.  I  vil  opleve  fremskridt.  I  vil 
opleve  vækst.  I  vil  opleve  forbedringer.  Og  I  vil  opleve 
større  lykke. 

Hvis  1  tidligere  har  haft  fiasko,  har  syndet  eller  været 
dovne,  så  kan  det  alt  sammen  overvindes. 

I  har  store  muligheder  for  at  nå  videre  end  bare 
drømmen  om  rigdom  og  verdslig  succes,  selv  om  det  også 
kan  have  en  beskeden  betydning,  og  opbygge  og  styrke 
andre,  at  lindre  lidelser,  at  være  med  til  at  gøre  verden 
bedre,  at  løfte  arven  efter  Florence  Nightingale  og 
vandre  gennem  verdens  smertefyldte  sygesale. 

Man  sagde  om  Mesteren,  at  han  »gjorde  vel  og 
helbredte  alle«  (ApG  10:38).  Ved  at  gøre  det  blev  han 
indbegrebet  af  fuldkommenhed. 

Må  Herren  velsigne  enhver  af  os,  mens  vi  vandrer  ad 
den  fuldkommenhedens  sti,  som  Herren  har  bedt  os  om 
at  vandre  på  -  med  håb,  tro  og  barmhjertighed,  som  er 
Kristi  rene  kærlighed  (Moroni  7:47).  D 

FORSLAG  TIL  SAMTALEEMNER 
FOR  HJEMMELÆRERNE 

1.  Vi  tilhører  alle  Guds  slægt  med  stort  potentiel  for 
ypperlighed. 

2.  Vi  opfordres  til  at  yde  en  lille  ekstraindsats  og  øve 
lidt  mere  selvdisciplin  og  vandre  på  ypperlighedens 
højere  sti. 

3.  Florence  Nightingale  er  et  eksempel  på  en,  der 
stræbte  efter  ypperlighed. 

4.  Det  er  beslutningens  time  for  enhver  af  os.  Lad  os 
hæve  os  op  på  et  højere  niveau  af  åndelig,  mental  og 
fysisk  ypperlighed. 

5.  Vi  finder  det  største  eksempel  på  ypperlighed  i  Guds 
Søn. 

6.  I  vores  stræben  efter  at  forbedre  os,  bør  vi  knæle  i 
bøn  til  Gud.  Han  vil  hjælpe  og  styrke  os. 

»VI  VIL  GA  NED,  THI  DER  ER  RUM  DER  ...  OG  VI  VIL 
DANNE  EN  JORD,  HVORPÅ  DISSE  KAN  BO« 
(ABRAHAM  3:24). 

DE  HAVDE 

BESLUTTET  SIG 

PÅ  FORHÅND 


F.  Onyebueze  Nmeribe 

FOTO:  VENLIGST  UDLANT  AF  FORFATTEREN 


Houston  Chinweoke 

Nmeribe  og  Raymond 

Idio  Egbo  har  meget 

til  fælles.  De  blev 

velsignet  for  deres 

beslutning  om  at 

vælge  det  rette. 


Houston  Chinweoke  Nmeribe 
og  Raymond  Idio  Egbo  har 
meget  til  fælles.  Skønt  de 
ikke  traf  hinanden  og  indledte  deres 
venskab,  før  de  virkede  som  fuld- 
tidsmissionærer,  var  begge  blevet 
omvendt  i  deres  fædreland  Nigeria. 
Begge  blev  døbt,  mens  de  var  unge, 
fuldførte  fire  års  seminar  og  udførte 
en  fuldtidsmission  i  Lagos  missionen 
i  Nigeria,  hvor  cirka  80%  af  missio- 
nærerne er  indfødte  nigerianere.  Og 
skønt  de  begge  mødte  udfordringer 
og  vanskeligheder,  mens  de 
tjente  Herren  på  fuld  tid,  så 
■  blev  de  begge  velsignet,  fordi 
de  havde  forberedt  sig  på 
forhånd  og  havde  besluttet  at 
gøre  det  rette. 

FORBEREDT  GENNEM  SEMINAR 

Både  Houston  og  Raymond 
giver  seminar,  der  i  Nigeria 
afholdes  om  aftenen  fra  tirsdag 
til  fredag,  æren  for,  at  de  har 
truffet  de  rette  valg.  »Seminar 


gav  mig  et  ønske  om  at  tage  på  fuld- 
tidsmission,« mindes  Raymond. 

»Seminar  gjorde  det  let  for  mig  at 
forstå  de  evangeliske  principper  og 
lærdomme,  som  jeg  skulle  undervise  i 
på  min  mission,«  siger  Houston. 
»Seminar  forklarer  principperne  på 
en  måde,  som  medlemmer  kan  forstå. 
Det  overbeviste  mig  om  evangeliets 
sandhed  og  gjorde  mig  i  stand  til  at 
undervise  andre.« 

STYRKET  AF  SKRIFTERNE 

Seminar  hjalp  også  disse 
unge   mænd  til  lære   at 
studere  og  blive  styrket  af 
skrifterne.    »Jeg    henter 
styrke   i   Mormons   Bog,« 
udtaler   Raymond.   »Kong 
Benjamins  ord  i  Mosiah 
2:41  gav  mig  kraft  til  at 
fortsætte,    selv    i    svær 
modgang:   >Endvidere  ønsker 
jeg,   at  I  vil  tænke  på  deres 
velsignede  og  lykkelige  tilstand, 
der  holder  Guds  bud.<« 

Houston  henter  styrke  i  at  læse 
om  og  tænke  på  Frelseren.  »Som 
missionær  betragtede  jeg  mig  ikke 
bare  som  en,  der  var  kaldet  til  at 
tjene  Kristus,  men  også  til  at  følge 
hans  eksempel,«  forklarer  han. 
»Når  jeg  havde  det  svært,  tænkte 
jeg  på,  at  Jesus  Kristus  led  og  over- 
vandt mange  vanskeligheder.  Jeg 
henter  styrke  og  beslutsomhed  fra 
ham,  så  jeg  ligesom  han  kan  over- 
vinde alt.« 

VELSIGNET  VED  LYDIGHED  OG 
HÅRDT  ARBEJDE 

Længe  før  deres  mission  indså 
disse  to  unge  mænd  betydning  af 
lydighed  —  især  lydighed  mod  missio- 
nens regler.  Houston  forklarer:  »Jeg 
betragtede  det  at  overholde  reglerne 
på  samme  måde  som  at  holde  Guds 
bud.  Da  jeg  begyndte  min  mission, 
havde  jeg  en  klar  fornemmelse  af, 
hvad  jeg  ville  opnå.  Jeg  ville  gøre  alt, 
hvad  jeg  kunne  for  at  få  fremgang. 
Jeg  fastede  og  bad  ofte  for  at  få  styrke 
til  at  vælge  det  rette.  Jeg  besluttede 
mig  meget  tidligt  på  min  mission  til 
at  arbejde  hårdt.« 

Raymond  fortsætter:  »Jeg  indså 
tidligt,  at  >hårdt  arbejde  er  vigtigere 
end  intellektet<  (James  E.  Faust, 
>Hvad  jeg  ønsker  min  søn  skal  vide, 
før  han  tager  på  mission<.  Stjernen, 
juli  1996,  s.  43).  Jeg  stræbte  efter  at 
udvikle  åndelighed  ved  at  studere 
Mormons  Bog  mere  intenst.  Jeg 
havde  på  forhånd  besluttet  mig  for  at 
overholde    missionens     regler    og 


forberede  mig  ved  at  studere  og  yde 
mit  bedste.« 

VÆKST  GENNEM  MODGANG 

Al  deres  forberedelse  blev  omsat  i 
praksis,  så  snart  de  ankom  til  missi- 
onsmarken.  Men  deres  forberedelse 
hindrede  dem  dog  ikke  i  at  opleve 
modgang.  Men  det  gav  dem  styrke  til 
at  holde  ud. 

Houston  ankom  til  Lagos  missi- 
onen i  april  1994.  Hans  første 
område  var  Agege,  som  dækker  et 
meget  stort  areal.  Den  nærmeste 
gren  lå  i  Ogba,  fire  kilometer  derfra. 
På  grund  af  afstanden  mellem  de  to 
byer  var  det  svært  at  få  undersøgere 
til  at  overvære  det  antal  kirkemøder, 
som  er  nødvendigt  for  at  blive 
døbt.  Houston  og  hans  kammerat 
gennemførte  næsten  fire  måneders 
vedholdende  hårdt  arbejde  uden  at 
få  en  eneste  dåb.  Men  efter  at  have 
fordoblet  deres  indsats,  fandt  de  en 
familie  på  fem,  som  de  forberedte 
til  dåb. 

»En  lørdag  eftermiddag  stod  min 
kammerat  og  jeg  og  ventede  på 
bussen,  der  skulle  køre  os  ind  til 
min  første  dåb,«  mindes  Houston.  »Så 
kom  missionspræsidentens  assistenter 
kørende  og  fortalte  mig,  at  jeg  skulle 
flyttes.  En  ny  missionær  tog  straks 
min  plads,  og  selv  skulle  jeg  til  Benin. 
Jeg  følte  mig  først  meget  bedrøvet 
over,  at  jeg  ikke  fik  lov  at  se  mine 
første  omvendte  døbt,  men  senere 
indså  jeg,  at  det,  der  betød  noget,  var, 
at  de  var  blevet  omvendt.« 


Det  var  Houstons  forflyttelse  til 
Benin  City  Stav,  der  gjorde  det 
muligt  for  ham  at  møde  Raymond. 
Raymond  ankom  til  Benin  et  par 
dage  senere  direkte  fra  missionærori- 
entering i  Lagos.  Houston  var 
sammen  med  Raymond  og  hans 
missionærkammerat,  da  Raymond 
var  ude  at  banke  på  døre  for  første 
gang.  Da  Raymond  gav  udtryk  for,  at 
han  var  bange  for  at  undervise  på  sin 
første  dag,  opmuntrede  Houston 
ham:  »Ældste,  gør  det  bare.  Jeg 
havde  det  på  samme  måde.  Hvis  jeg 
kunne  klare  det,  så  kan  du  også.« 

Raymond  mindes:  »Jeg  blev  fyldt 
med  styrke  og  selvsikkerhed.  Og  da 
jeg  var  færdig,  klappede  Houston 
mig  på  knæet  og  sagde:  >Det  gik  jo 
fint,  ældste. <  Den  oplevelse  vakte  en 
følelse  af  respekt  for  ham.  Og  efter- 
hånden som  vi  er  stødt  på  hinanden 
mange  gange  efter  vores  mission,  er 
den  følelse  taget  til.« 

Fire  måneder  senere  blev 
Raymond  flyttet  til  Lagos,  hvor  han 
blev  seniorkammerat.  »Efter  tre 
måneder  i  Lagos  uden  en  eneste  dåb 
følte  jeg  mig  som  en  uduelig  leder,« 
siger  han.  »Vi  måtte  yde  en  ekstra 
indsats.  Så  blev  det  tid  til  at  indsende 
rapport  til  missionspræsidenten.  Han 
rådede  mig  til  at  bede  for  vores 
undersøgere. 

Syv  ud  af  vores  14  undersøgere 
besluttede  at  blive  døbt,«  mindes 
Raymond.  »To  uger  inden  dåben, 
modtog  jeg  besked  fra  assistenterne 
om,  at  jeg  skulle  gøre  mig  klar  til  at 

blive  flyttet.«  Denne  gang  var  det 
Raymond,  der  ikke  kunne  være  til 
stede  ved  dåben.  »I  løbet  af  en 
måned  blev  alle  14  døbt.  Jeg  var 
ked  af,  at  jeg  gik  glip  af  de  dåb.  Men 
jeg  accepterede  Herrens  vilje  -  nogle 
sår,  andre  vander  og  atter  andre 
høster,  men  alle  arbejder  i  Herrens 
vingård.« 

STYRKET  Tri  DERES  UDFORDRINGER 

Når  man  udfører  Herrens  arbejde, 
møder  man  også  udfordringer.  Men, 
som  Raymond  og  Houston  erfarede, 
så  åbner  Herren  altid  en  udvej. 


»Da  jeg  blev  assistent  til  missions- 
præsidenten,  havde  jeg  det  svært  til 
at  begynde  med,«  mindes  Houston. 
»Jeg  skulle  oplære  missionærer, 
hvoraf  nogle  var  bedre  uddannet  end 
jeg  selv.  Jeg  følte  mig  utilstrækkelig, 
indtil  jeg  bad  og  fik  et  vidnesbyrd 
om,  at  >den,  som  Herren  kalder,  giver 
han  også  evner<  (Thomas  S.  Monson 
citerer  Harold  B.  Lee,  >Den  som  ærer 
Gud,  ham  vil  Gud  ære<,  Stjernen, 
januar  1996,  s.  48).  Den  kundskab 
gav  hjalp  mig  videre.« 

Raymond  havde  problemer  med 
at   udvikle   tålmodighed.   »Det  var 


Herunder  til  venstre:  Ældsterne  Nmeribe  og  Egbo  som 

kammerater.  Herunder:  De  to  ældster  som  assistenter 

til  missionspræsidenten.  Herunder  til  højre:  Ældste 

Egbo,  søster  Elizabeth  Kwaw,  missionspræsident 

Stephen  Kwaw  og  ældste  Nmeribe. 

svært  at  se  mennesker,  som  var 
blevet  belært  om  det  rette  principper 
og  kendte  deres  ansvar,  men  som 
nægtede  at  leve  op  til  det,«  mindes 
han.  »Jeg  tacklede  den  situation  ved 
at  minde  mig  selv  om,  at  jeg  altid 
måtte  sørge  for,  at  Herren  kan  regne 
med,  at  jeg  vælger  det  rette.« 

DE  OPBYGGER  FORTSAT  RIGET 

Houston  Nmeribes  og  Raymond 
Egbos  bedste  stunder  på  missionen 
var,  når  de  så  undersøgere  komme 
til  Kristus  gennem  dåb  og  blive 
medlemmer  af  Jesu  Kristi  Kirke  af 
Sidste  Dages  Hellige.  De  fornemmer 
begge  den  følelse,  som  de  oplevede  i 
disse  stunder,  selv  nu  nogle  år  efter, 
at  de  er  vendt  hjem  fra  mission. 

Men  deres  virke  i  riget  er  dog 
langt  fra   forbi.    De   bliver  fortsat 

velsignet,  fordi  de  vælger  at 
tjene  Herren.  Houston  Chinweoke 
Nmeribe  tjener  som  ældsternes 
kvorumspræsident  i  Calabar  3. 
Gren  i  Calabar  Distrikt  i  Nigeria. 
Raymond  Idio  Egbo  tjener  som 
missionsleder  i  Calabar  2.  Gren  og 
andenrådgiver  i  distriktsmissions' 
præsidentskabet.  D 


SÅDAN  HJALP 
FORSONINGEN 
MIG  GENNEM 
SKILSMISSEN 


Mens  jeg  kæmpede  med 
mit  ægteskab,  fik  jeg  en 
forståelse  for  Herrens  fuld- 
komne evne  til  at  forstå  mine 
lidelser  og  støtte  mig. 

Navnet  tilbageholdt 

J lørdags,«  begyndte  min  mands 
brev,  »spurgte  du  mig:  >Kan  du 
nedskrive  dine  følelser? <  Og  det 
gør  jeg  så.« 

Jeg  havde  fornemmet,  at  der  var 
noget  galt  med  min  mands  følelser 
for  mig,  men  jeg  var  ikke  forberedt 
på  det  frygtelig,  som  stod  i  hans 
brev,  hvor  han  blandt  andet  indrøm- 
mede, at  han  havde  været  mig 
utro.  Mens  jeg  spekulerede  over, 
hvilke  følger  det  ville  få  for  vores 
15  år  lange  ægteskab,  følte  jeg  mig 
meget  alene.  Jeg  besluttede  at  søge 
styrke  i  templet  hos  min  himmelske 
Fader. 

I  det  celestiale  værelse  rakte  en 
kvinde  mig  et  papirlommetørklæde 
og  sagde,  at  hun  havde  lagt  mærke 
til  mig.  Hun  spurgte,  om  der  var 
noget,  hun  kunne  gøre  for  mig.  Jeg 


takkede  hende  og  svarede  nej,  men 
indvendig  råbte  jeg:  Kan  du  give  mig 
mine  håh  og  drømme  tilbage?  Kan  du 
give  mig  evigheden  tilbage? 

Jeg  blev  ved  med  at  græde.  Lidt 
senere,  da  flere  mennesker  kom  ind  i 
det  celestiale  værelse,  satte  en  mand 
sig  i  en  stol  ved  siden  af  mig  og 
spurgte:  »Må  jeg  fortælle  dig  noget?« 

Jeg  svarede  ja. 

Han  sagde:  »Jeg  har  en  følelse  af, 
at  dine  kære  på  den  anden  side  af 
sløret  er  hos  dig.  Hvad  det  end  er,  du 
kæmper  med,  så  er  du  ikke  alene.« 
Jeg  følte  Ånden  varme  mig,  da 
manden  rejste  sig  og  gik. 

Jeg  var  blevet  forladt  af  min 
mand,  men  Frelseren  havde  ikke 
ladet  mig  i  stikken.  Han,  som  bar 
vore  lidelser  (se  Es  53:4),  styrkede 
mig.  Da  jeg  forlod  templet  den  dag, 
følte  jeg  Frelserens  fred. 

Mens  mit  ægteskab  gik  i 
opløsning,  belærte  hans  barmhjertige 
kærlighed  mig  om  forsoningens 
kraft.  I  løbet  af  de  næste  fire  år  kom 
jeg  til  at  forstå  forsoningens  velsig- 
nelser meget  bedre. 


JEG  FANDT  KRAFT  TIL  AT  BLIVE 
HELBREDT 

Jeg  var  forbløffet  over  de  mange 
forskellige  byrder,  der  tyngede  mig, 
mens  jeg  kæmpede  med  mit  ægte- 
skab. Men  gennem  hver  eneste 
trængsel  fik  jeg  en  forståelse  for 
Herrens  fuldkomne  evne  til  at  forstå 
mine  lidelser  og  støtte  mig. 

Den  aften,  hvor  min  mand  havde 
været  til  disciplinærråd,  vendte  han 
hjem,  efter  at  børnene  var  faldet  i 
søvn  og  fortalte  mig,  hvordan  det  var 
gået.   Nærmest  i  forbifarten  sagde 

De  ydmygende  oplevelser  fra  det 
sidste  år  af  mit  ægteskab  var  kun 
begyndelsen  på  det,  der  syntes 
som  bølge  efter  bølge  af  udfor- 
dringer. Det  året  var  omme,  var 
jeg  totalt  blottet  for  stolthed. 

han:  »Forresten  er  nogle  af  mine 
venner  døde  af  AIDS.  Men  bare 
rolig,  jeg  er  blevet  testet,  og  jeg  er 
negativ.« 

Skønt  han  tidligere  havde  nævnt 
sine  ungdommelige  umoralske  udske- 
jelser, rystede  denne  nye  oplysning 
mig.  Jeg  følte  ikke,  at  jeg  kunne  bære 
mere,  så  jeg  brød  grædende  sammen 
og  gik  ind  på  mit  værelse  for  at  bede. 
Min  himmelske  Fader  lyttede  til  mine 
grådkvalte  råb,  og  jeg  fornemmede 
en  trøstende,  beroligende  følelse 
hvile  over  mig.  Det  styrkede  mig  så 
meget,  at  jeg  kunne  falde  i  søvn  den 
aften,  og  senere  udholdt  jeg  den 
fornedrende  kliniske  undersøgelse, 
som  min  læge  foreskrev. 

På  grund  af  denne  og  andre  ople- 
velser, blev  forsoningens  lærdomme 
mere  end  bare  tanker  og  floskler  for 
mig,  de  blev  sandheder,  der  ændrede 
mit  liv.  Omvendelse,  tilgivelse,  tro  på 
Frelseren  -  disse  sandheder  blev 
handlingsprincipper,  som  skænkede 
mig  stærkt  tiltrængte  velsignelser. 
Gennem  praktisk  erfaring  har  jeg 
lært  at  værdsætte  Jesu  Kristi  stærke 
evne  til  at  trøste  og  helbrede. 

JEG  UNDERKASTER  MIG  MIN 
HIMMELSKE  FADERS  ViUE 

De  ydmygende  oplevelser,  som  jeg 
havde  gennem  det  sidste  år  af  mit 
ægteskab,  var  særlig  vanskelige.  Det 
at  finde  ud  af,  at  min  ægtefælle  havde 
været  utro,  at  indvie  min  biskop  og 
min  stavspræsident  i  mit  privatliv,  at 
tackle  min  mands  beslutning  om  at 


forlade  mig,  at  søge  skilsmisse  og  at  se 
mine  børn  lide  under,  at  deres  far 
ikke  længere  skulle  bo  hos  dem,  var 
kun  begyndelsen  på  det,  der  syntes 
som  bølge  efter  bølge  af  udfordringer. 
Jeg  mistede  også  det  nære  forhold, 
som  jeg  havde  haft  til  mine  svigerfor- 
ældre. Jeg  måtte  søge  økonomisk 
støtte  fra  min  familie,  mit  ward  og 
staten.  Jeg  var  tynget  af  et  uheld,  som 
en  af  mine  døtre  var  ude  for,  min 
egen  cancerangst,  rekonvalsensen 
efter  et  færdselsuheld,  min  kamp  for 
at  bestå  min  eksamen  og  afslag  på 
mine  jobansøgninger.  Da  året  var 
omme,  var  jeg  blottet  for  al  stolthed. 
Jeg  følte  mig  fri  over  for  Herren  -  jeg 
var  ydmyget  gennem  en  »bevidsthed 
om  Imin]  intethed«  (Mosiah  4:5)  og 
af  min  totale  afhængighed  af  ham 
som  mit  eneste  sikre  anker  på  foran- 
dringens hav. 

Men  i  stedet  for  at  føle  mig  for- 
tvivlet, indså  jeg,  at  min  situation 
havde  gjort  det  muligt  for  vor 
himmelske  Fader  at  udvirke  sin  vilje 
i  min  tilværelse.  Jeg  begyndte  at 
forstå  forholdet  mellem  modgang  og 
åndelig  lutrelse.  I  mine  trængsler 
spurgte  jeg  tit  mig  selv:  Hvad  vil  min 
himmelske  Fader  have,  at  jeg  skal  gøre  i 
denne  situation?  Jeg  søgte  konkrete 
svar  gennem  bøn,  studium  af  skrif- 
terne, selvransagelse  og  besøg  i 
templet.  Takket  være  denne  proces 
med  at  søge  og  modtage  guddom- 
melig vejledning  fik  jeg  større  tålmo- 
dighed og  stærkere  tillid  til  min 
himmelske  Fader. 


Disse  ord  fra  ældste  Neal  A. 
Maxwell  fra  De  Tolv  Apostles 
Kvorum  har  faet  stor  betydning  for 
mig:  »Det  var  for  vores  skyld,  at  den 
fuldkomne  enestående  Jesus  blev 
fuldkommen  helliggjort.  Jesus  lod  sin 
vilje  blive  totalt  opslugt  af  Faderens 
vilje.  Hvis  du  og  jeg  vil  komme 
til  Jesus,  må  vi  også  bøje  os  for  Gud 
og  ikke  vige  tilbage.  Så  venter 
andre  store  løfter!«  (»Omvendelse«, 
Stjernen,  januar  1992,  s.  35). 

OVERVINDELSE  AF  BITTERHED 

Da  jeg  søgte  inspireret  vejledning 
og  underkastede  mig  min  himmelske 
Faders  vilje,  så  jeg  mere  tydeligt, 
hvordan  mine  oplevelser  rummede 
mulighed  for  vækst. 

For  eksempel  syntes  den  bitterhed, 
som  jeg  nærede  mod  min  tidligere 
ægtefælle  og  min  nuværende  situa- 
tion, at  være  i  modstrid  med  forso- 
ningens velsignelser.  Min  stræben 
efter  at  søge  nærmere  min  himmelske 
Fader,  hjalp  mig  til  at  skyde  bitter- 
heden fra  mig  -  og  det  hjalp  mig  så 
igen  til  at  få  et  dybere  forhold  til  Gud. 
Jeg  forstod  meget  bedre  Jesu  Kristi 
karakter,  han,  som  er  vores  fuld- 
komne forbillede. 

Jeg  satte  et  citat  af  Bruce  C.  Hafen, 
der  nu  sidder  i  De  Halvfjerds  kvorum, 
på  døren  til  mit  soveværelse  og 
fældede  en  tåre,  hver  gang  jeg  læste 
det:  »Hvis  vi  ville  lade  vore  tanker  gå 
mod  himlen  så  stærkt,  at  de,  omend 
kun  midlertidigt,  oversteg  hverdagens 
trængsler  og  begrænsninger,    ville 

vi  formentlig  høre  tilskyndelser  fra 
ham,  der  overvandt  alt,  forsikre  os 
om,  at  løftet  er  sandt:  Han  vil,  som 
en  barmhjertighedsgerning,  sørge 
for,  at  vore  omstændigheder  vil 
blive  os  til  velsignelse  til  sidst,  hvis 
vi  blot  vil  elske  ham  af  hele  vores 
hjerte«  (The  Broken  Heart,  1989, 
s.  106). 

GIV  AFKALD  PÅ  RETFÆRDIGGØRELSE 

Af  årsager,  som  han  kun  selv 
kender,  besluttede  min  mand  at 
forlade  vores  ægteskab  uden  nogen 
særlig  forklaring  til  sin  familie  og 
venner.  Måske  for  at  finde  en 
mening  i  hans  beslutning,  begyndte 
mange  fra  min  svigerfamilie  at  drage 
slutninger  uden  at  spørge  mig.  Og  de 
traf  nogle  forkerte  konklusioner. 
Som  regel  hørte  jeg  deres  udtalelser 
på  anden  hånd,  hvilket  var  meget 

Jeg  følte  mig  fri  over  for  Herren 
-  jeg  var  ydmyget  gennem  en        . 
»bevidsthed  om  [min]  / 

intethed«  og  af  min  totale         J^ 
afhængighed  af  ham  W^  M 

som  mit  eneste  sikre 
anker  på  foran- 
dringens hav. 

frustrerende,  fordi  det  ikke  gav  mig 
mulighed  for  at  fortælle  dem  sand- 
heden. Deres  bemærkninger  sårede 
mig,  og  jeg  følte  ofte,  at  min  trovær- 
dighed blev  draget  i  tvivl.  Jeg 
begyndte  at  spekulere  på,  om  de 
mennesker,  som  jeg  havde  været  så 
nært  knyttet  til,  virkelig  havde  kendt 
mig  rigtigt. 

To  år  efter  min  skilsmisse  fik  jeg  at 
vide,  at  en  af  min  tidligere  mands 
slægtninge  havde  antydet,  at  jeg  var 
uvillig  til  at  tilgive.  Den  bemærkning 
nagede  mig.  Jeg  ville  rense  mit  navn. 
Jeg  ville  fortælle  ham,  at  han  tog 
inderligt  fejl.  Men  da  jeg  talte  med 
min  biskop  om  sagen,  gik  det  op  for 
mig,  at  det,  der  betød  noget  var,  at  min 
himmelske  Fader  og  jeg  begge  to 
kendte  sandheden  om  mit  forhold  til 
min  tidligere  mand  og  mine  bidrag  til 
ægteskabet.  Pludselig  følte  jeg  en 
indre  fred.  Jeg  vidste,  at  jeg  kunne  tale 
med  denne  mand  om  hans  bemærk- 
ning, hvis  jeg  ville,  men  det  betød  ikke 
noget  mere.  Takket  være  forsoningen 
kunne  jeg  give  slip  på  mine  sårede 
følelser.  Jeg  behøvede  ikke  at  lide  på 
grund  af  denne  mands  —  eller  nogen 
andens  -  mening  om  mig. 

TILLIDEN  GENOPRETTES 

Da  datoen  for  vores  skilsmisse- 
høring nærmede  sig,  sendte  min 
mand  mig  et  16  sider  langt  brev, 
hvori  han  gjorde  status  over  vores 
ægteskab.  Trods  præstedørranelederes 
forsikringer  om  det  modsatte,  begyndte 
jeg  at  tro  på  min  mands  udlægning  af, 


at  problemerne  i  vores  ægteskab 
skyldtes  mig  -  at  jeg  sågar  var  årsagen 
til  hans  utroskab. 

Plaget  af  tvivl  søgte  jeg  hjælp  i 
skrifterne.  Der  fandt  jeg  håb  og  for- 
ståelse i  Frelserens  ord.  Jeg  tænkte 
over,  hvordan  hans  ord  allerede  havde 
velsignet  og  opløftet  mig.  I  min  dagbog 
skrev  jeg:  »Selvmedlidenhedens,  selv- 
bebrejdelsens og  selvødelæggelsens 
tidevandsbølger  slår  mod  min  kyst.  Og 
på  min  kyst  står  Frelseren  altid  parat 
til  at  genopbygge  og  beskytte  mig  mod 
stormen.  Han  fortæller  mig,  at  jeg  har 
værdi,  at  jeg  skal  tro  på  mig  selv.  Han 
er  den  røst,  jeg  foretrækker  at  høre, 
den  stemme,  jeg  skal  følge.« 

Jeg  var  velsignet  med  muligheden 
for  at  genopbygge  min  selvtillid.  Råd 
fra  præstedømmeledere  og  velsig- 
nelser gav  mig  guddommelig  trøst. 
Takket  være  Frelseren  store  kærlighed 
vendte  styrken  og  modet  tilbage. 

UDØVELSE  AF  BARMHJERTIGHED 

Mine  oplevelser  har  givet  mig  et 
ønske  om  at  opmuntre  andre,  som 
Frelseren  gør.  Under  skilsmissen 
rådede  flere  mennesker  mig  raiod  at 
rakke  ned  på  min  mand,  mens 
børnene  hørte  på  det.  Dagligt  så  jeg 
det  kloge  i  dette  råd,  fordi  der  ofte 
opstod  muligheder  for  at  hænge  ham 
ud.  Jeg  bad  om  at  måtte  være  i  stand 
til  at  holde  min  kritik  tilbage  og  i 
stedet  fokusere  på  hans  positive  sider. 

Til  at  begynde  med  var  det  meget 
vanskeligt,  fordi  han  havde  såret 
mig  dybt  og  begået  nogle  alvorlige 


fejltagelser.  Men  efterhånden  som 
jeg  bestræbte  mig  på  at  hjælpe  mine 
børn  til  at  se  hans  gode  sider,  øgedes 
min  evne  til  at  gøre  det.  Hver  gang 
jeg  sagde  noget,  der  roste  ham  på  en 
sandfærdig  og  retfærdig  måde,  følte 
jeg  mig  nærmere  Frelseren.  Jeg 
valgte  at  tillade  -  ja,  endda  fremme  - 
de  kærlige  følelser,  som  mine  børn 
nærede  for  deres  far.  Da  Ånden 
tilskyndede  mig  til  at  bede  for  ham  i 
familiebøn,  kunne  jeg  gøre  det  med 
oprigtig  medfølelse. 

Da  min  tidligere  ægtefælle  blev 
genoptaget  i  Kirkens  fællesskab, 
spurgte  en  ven  mig,  hvordan  jeg 
havde  det  med  det.  Jeg  svarede 
oprigtigt:  »Jeg  er  glad  på  hans  vegne. 
Jeg  er  lettet.  Jeg  er  min  himmelske 
Fader  taknemlig.« 

Min  ven  svarede:  »Er  du  klar  over, 
hvor  usædvanlig  den  indstilling  er?« 

Men  det  føltes  ikke  usædvanligt. 
Det  føltes  rigtigt.  Det  føltes  godt. 

Mens  jeg  led  under  de  sår,  som  blev 
mig  påført  af  ydre  kræfter,  som  lå  uden 
for  min  kontrol,  opdagede  jeg,  at 
modgang  hjælper  mig  til  at  blive  et 
bedre  menneske.  Min  øgede  forståelse 
af  forsoningen  har  faet  mine  øjne  op 
for  mit  behov  for  at  omvende  mig  og 
rense  mig  selv.  Jeg  har  set,  hvordan 
vanskeligheder  kan  vendes  til  vækst, 
som  ikke  kan  opnås  på  nogen  anden 
måde.  Jeg  har  lært  at  værdsætte  sider 
af  forsoningen,  som  jeg  ikke  tidligere 
havde  bemærket  eller  forstået.  Jeg  har 
bestemt  meget  at  lære  endnu,  men  jeg 
ved,  at  gennem  sin  forsoning  bygger 

Frelseren  bro  mellem  min  indsats  og 
vor  himmelske  Faders  fuldkomne 
standarder. 

Jeg  vil  altid  være  taknemlig  for,  at 
Frelseren  underkastede  sig  sin  Faders 
vilje  fuldstændigt  »og  [led]  sorg  og 
smerte  og  alle  slags  fristelser,  for  at 


ordet  må  blive  fuldbyrdet,  som  siger: 
Han  vil  påtage  sig  sit  folks  sorger  og 
smerten 

Og  han  vil  påtage  sig  døden,  så 
han  kan  løse  dødens  bånd,  som 
binder  hans  folk;  og  han  vil  påtage 
sig   deres  skrøbeligheder,   så  hans 


hjerte  kan  fyldes  med  barmhjer- 
tighed efter  kødet,  så  han  ifølge 
kødet  kan  vide,  hvorledes  han  kan 
hjælpe  sit  folk  i  forhold  til  deres 
skrøbeligheder«  (Alma  7:11-12). 

Det  er  lige  det,  som  Frelseren  gør 
for  mig.  □ 


'^^-  .'■~Æ±c 


'4m 


r 


■■-M^ 


Z 

O 


□ 
< 


Judy  Marie  Guzmån  Perez  på  1  7  er  skolens  løbestjerne  i  Ponce  i  Puerto  Rico, 
og  hun  ved,  hvordan  man  fører  an  -  det  viser  hendes  mange  medaljer.  Men  Judy 
Marie  fører  an  på  mere  end  én  måde.  I  et  område  af  verden,  hvor  Jesu  Kristi  Kirke 
af  Sidste  Dages  Hellige  ikke  er  ret  kendt,  benytter  Judy  Marie  muligheden  for  at 
fortælle  andre  unge  om  sin  tro  og  være  et  eksempel  for  dem. 

LØB  UDEN  AT 

BLIVE  TRÆT 


Anne  Billings 

Den  28.  februar  1998  var  Judy  Marie  Guzmån  Perez 
en  af  800  unge  idrætsfolk  fra  200  skoler  på  øerne  Puerto 
Rico,  St.  Croix  og  St.  Thomas,  der  blev  indbudt  til 
et  stort,  anset  atletikstævne  på  University  Inter- 
Americana.  Idrætsudøverne  blev  opdelt  i  tre  grupper, 
hvor  de  blev  bedømt  på  områder  som  indsats  og  præstB' 
tioner  såvel  som  deres  løbstider.  Dommeren  valgte  Judy 
Marie  som  den  bedste  atlet  i  hendes  gruppe.  I  løbet  af 
sin  idrætskarriere  på  Jardines  de  Ponce-skolen,  har  hun 
vundet  110  guld-,  sølv'  og  bronzemedaljer  samt  seks 
pokaler,  men  hun  siger,  at  hendes  diplom  fra  University 
Inter- Americana  er  hendes  dyrebareste  eje. 


Judy  Maries  mor,  Judy  Perez  CoUado,  er  hendes  inspi- 
ration. Hun  har  løbet,  siden  hun  var  14.  Hun  deltog  i 
Pan-American  Games  i  1966,  og  hun  deltager  stadig  i 
stævner.  Ligesom  sin  mor  er  Judy  Marie  sprinter.  Hun 
løber  normalt  400  meter  løb,  200  meter  løb,  4  gange  400 
meter  stafet,  4  gange  100  meter  stafet  og  4  gange  200 
meter  stafet. 

Hun  har  erfaret,  at  man  kun  opnår  succes  på  banen 
ved  at  træne  hårdt.  Hun  træner  sammen  med  sit  hold 
næsten  hver  dag.  Hun  løber  mindst  tre  kilometer  hver 
dag  og  træner  sprint  og  løber  op  ad  trapper  og  flere  andre 
øvelser. 

Yderst  til  venstre:  Judy  Marie  gør  klar  til  at  løbe  400 
meter  løb.  Til  venstre:  Her  er  hun  med  en  af  sine 
mange  medaljer.  Herover:  Judy  Marie  og  hendes 
holdkammerater  fra  Jardines  de  Ponce-skolen. 


Visdomsordet  lærer  folk  at  passe  godt  på  deres  fysiske 
legeme.  Judy  Maries  deltagelse  i  idræt  har  lært  hende, 
hvor  vigtigt  det  princip  er. 

AT  VENDE  SIG  TIL  HERREN 

Selv  om  Judy  Marie  har  talent  og  træner  hårdt,  bliver 

hun  somme  tider  nervøs  inden  de  store  stævner.  Inden 

et  løb  beder  hun:   »Kære  himmelske  Fader,  vil  du 

hjælpe  mig  og  mine  venner,  så  der  ikke  sker  nogen 

ulykker.  Vil  du  hjælpe  os  til  at  have  det  sjovt  og  yde 

vores  bedste.«  Hun  ved  at  bønner  hjælper;  »Jeg  har 

det  rart,  når  jeg  beder.  Jeg  kan  føle  Ånden.« 

Når  Judy  Marie  vinder,  erkender  hun,  at  Gud  har 

hjulpet  hende.  Men  selv  når  hun  ikke  vinder,  tager 

hun  det  med  oprejst  pande.  »Jeg  ved  jo,  at  jeg  ikke 

kan  vinde  hver  gang,«  indrømmer  hun.  »Nogle  af 

mine  konkurrenter  er  meget  hurtige!«  Hun  har  lagt 

mærke  til,  at  nogle  idrætsfolk  bliver  meget  hidsige, 

når  de  ikke  vinder.  »De  siger:  >Lad  være  med  at  tale 

til  mig.  Bare  gå!<«  Men  Judy  Marie  kan  ikke  lide  at 

blive  vred.  Hvad  enten  hun  har  vundet  eller  tabt, 

så  hjælper  en  bøn  hende  til  at  bevare  roen  efter  et 

løb.  »Jeg  beder:  >Gud,  hjælp  mig  og  bliv  hos  mig.<« 

Judy  Maries  biskop  Concepcion  Molina  fra 

Ponce  2.  Ward  i  Ponce  Stav  i  Puerto  Rico  er 

gymnastiklærer  på  en  anden  skole  i  området.  »Da 

jeg  traf  Judy  Marie  første  gang,  var  det  ikke  i  min 


egenskab  af  biskop,  men  da  jeg  som  gymnastiklærer  så  underviste  os  om  evangeliet,  viste  de  os  frugten  og  førte 

hende  løbe  for  hendes  skole.«  Skønt  biskop  Molina  altid  os  ud  af  mørket,«  siger  hun.  »Jeg  kan  huske,  da  ældste 

har  været  imponeret  af  Judy  Maries  evner  som  atlet,  er  Joshua  Carter   døbte   mig,   og  ældste  Joshua   Smith 

han  mindst  lige  så  imponeret  over,  at  hun  kan  vinde  så  bekræftede  mig  som  medlem.  Jeg  følte  mig  født  på  ny, 

mange  medaljer  uden  at  blive  opblæst.  »Hun  har  altid  både  mentalt  og  åndeligt.  Jeg  ved,   at  jeg  er  Guds 

været  ydmyg  og  rolig,  selv  før  hun  blev  medlem  af  Kirken. «  datter. « 


»MIN  HIMMELSKE  FADER  SVAREDE  MIG« 

Da  to  missionærer  bankede  på  Judy  Maries  dør  i  1996, 
fandt  de  en  ydmyg  familie,  som  var  parat  til  at  lytte  til 
evangeliet.  »Missionærerne  talte  om  evangeliet,  profeten 
Joseph  Smith  og  Mormons  Bog,«  siger  hun.  Selv  om  Judy 
Marie,  hendes  mor,  hendes  bror  Javier  på  13  og  hendes 
søster  Marie  Carida  på  12  blev  undervist  og  tog  imod 
evangeliet  sammen,  var  Judy  Maries  egen  omvendelse  en 
dybt  personlig  oplevelse.  »Når  jeg  bad,  så  svarede  min 
himmelske  Fader  mig;«  siger  hun.  »Det  var  meget  smukt, 
og  jeg  følte  Ånden  meget  stærkt 

Judy  Marie  sammenligner  beretningen  om  livets  træ  i 
1  Nephi  8  med  sin  egen  omvendelse.  »Da  missionærerne 


»JEG  FORTÆLLER  DEM,  HVAD  Vi  TROR  PÅ« 

Som  præsidentinde  for  sin  laurbærpigeklasse  bestræber 
Judy  Marie  sig  på  at  forklare  de  andre  piger,  hvad  det  vil 
sige,  at  være  en  datter  af  Gud.  Hun  gør  også  sit  bedste  for 
at  fa  de  mindre  aktive  medlemmer  af  klassen  til  at  føle  sig 
velkomne.  »Det  kan  nogle  gange  være  svært,  for  jeg  har 
kun  været  medlem  af  Kirken  i  kort  tid,  og  jeg  kender  dem 


Fra  venstre:  Judy  Maries  søster  Marie  Carida,  hendes 
bror  Javier,  Judy  Maries  mor,  der  står  med  to  af  sine 
egne  diplomer,  Judy  Marie  og  Gloria  og  Elba. 

ikke  ret  godt.  Men  min  vejleder  hjælper  mig.  Vi  ringer  til 
dem  eller  besøger  dem.« 

Judy  Marie  bliver  styrket  af  at  være  sammen  med 
andre  medlemmer  af  Kirken.  »De  er  mine  bedste 
venner!«  siger  hun.  Hun  og  hendes  venner  elsker  at  se 
film  og  spise  pizza  og  is.  De  støtter  hinanden  ved  at 
studere  skrifterne  sammen  og  give  hinanden  gode  råd. 
Judy  Marie  og  nogle  af  de  andre  deltager  i  seminar  hver 
morgen  kl.  6. 

Men  nogle  af  Judy  Maries  venner  ved  meget  lidt  om 
Kirken.  Som  stavsmissionær  føler  hun  et  ansvar  for  at 
være  en  god  ven  og  et  godt  eksempel.  »Hun  er  aktiv, 
udadvendt  og  omsorgsfuld,«  siger  biskop  Molina,  »og 
hun  er  et  godt  eksempel  for  de  andre  unge  på  skolen.« 

Judy  Marie  erkender,  at  det  til  tider  kan  være  svært  at 
fortælle  om  Kirken.  En  af  de  største  udfordringer  for  Judy 
Marie  og  hendes  SDH-venner  er  at  forklare  deres  tro  til 
andre,  der  fortæller  dem,  at  Kirkens  lærdomme  er  falske. 
Selv  om  det  kan  være  hårdt  at  høre  sådan  nogle  bemærk- 
ninger, så  ryster  det  ikke  hendes  tro.  »Jeg  er  ligeglad  med. 


hvad  folk  siger.  Jeg  siger  bare:  > Ingen  kommentarer.  <  Eller 
også  fortæller  jeg  dem,  hvad  vi  tror  på,  og  at  det  er  sandt. 
Jeg  forsøger  at  fjerne  deres  tvivl.« 

TJENESTEGERNING  PÅ  HJEMMEFRONTEN 

Det,  at  Judy  Marie  bruger  tid  på  at  tage  sig  af  sine 
venner,  afholder  hende  ikke  fra  at  gøre  noget  derhjemme 


også.  I  1996  adopterede  hendes  familie  to  handicappede 
kvinder:  Gloria  på  35  og  Elba  på  31.  Gloria  og  Elba  er 
søstre,  og  de  er  taknemlige  for  at  bo  sammen  med  en 
familie.  De  blev  undervist  og  døbt  sammen  med  resten  af 
familien. 

Judy  Maries  mor  tager  sig  af  de  to  kvinder,  og  Judy 
Marie  er  med  til  at  lære  dem  at  læse  og  skrive.  »Det  er  til 
tider  vanskeligt,«  indrømmer  hun,  men  hun  tilføjer,  at 
hendes  ønske  om  evnen  til  at  hjælpe  og  undervise  dem 
kommer  fra  Ånden.  Dette  ønske  om  at  hjælpe  andre  har 
motiveret  Judy  Marie  til  at  ville  læse  videre  og  uddanne 
sig  til  sygeplejerske. 

»NOGLE  ENESTÅENDE  MENNESKER« 

»Evangeliet  har  forandret  vores  familie,«  siger  Judy 
Marie.  »Jeg  hører  mere  efter,  hvad  min  mor  siger.  Vores 
familieforhold  er  blevet  stærkere.« 

Hendes  mor,  der  er  sekretær  i  wardets  Hjælpeforening, 
er  enig  med  hende  i,  at  evangeliet  har  velsignet  familien 
umådelig  meget.  »Vi  har  fået  øjnene  op  for  meget,  som  vi 
ikke  vidste  før,«  siger  hun.  »Vi  ved,  at  vi  har  en  himmelsk 
Fader.  Han  er  hos  os  og  forstår  vores  problemer.  Hvis  vi 
beder  til  ham,  vil  han  give  os  alt,  hvad  vi  har  brug  for.  Vi 
er  ikke  alene.« 

Skønt  Judy  Marie  og  hendes  familie  bor  adskillige  kilo- 
meter  fra  kirkebygningen,  går  de  hen  til  kirkens  møder,  når 
de  ikke  kan  finde  anden  form  for  transport.  »De  er  en 
meget  ydmyg  familie,«  siger  biskop  Molina.  »De  er  ikke 
rige,  men  de  tjener  andre.  De  passer  deres  kaldelser.  De  er 
nogle  ganske  enestående  mennesker.« 

STYRKET  PÅ  KROP  OG  ÅND 

Mens  Judy  Maries  stærke  ben  giver  hende  succes  som 
løber,  er  det  hendes  stærke  vidnesbyrd  om  Jesu  Kristi  evan- 
gelium, der  bringer  hende  åndelig  succes  og  glæde.  I  hendes 
yndlingsskriftsted,  Ezra  10:4,  står  der:  »Rejs  dig,  for  sagen 
hviler  på  dig,  men  vi  er  med  dig!  Fat  mod,  og  gå  i  gang!« 

»Jeg  holder  meget  af  det  skriftsted,  fordi  det  taler  om 
at  være  stærk,«  siger  Judy  Marie.  »Jeg  vil  gerne  udrette 
noget  godt  med  de  gaver,  som  Gud  har  givet  mig.«  D 

GRAPEFRUGT- 
SYNDROMET 


Som  ung  hustru  erfarede  jeg,  at  mit  ægte- 
skab kunne  være  meget  dejligere,  hvis  jeg 
ikke  fokuserede  så  meget  på  min  mands  fejl. 


Lola  B.  Walters 


M 


in  mand  og  jeg  havde  været  gift  i  små  to  år,  da 
jeg  læste  en  artikel,  som  rådede  ægtepar  til 
åbent  og  ærligt  at  drøfte  de  vaner  og  manerer 

hos  den  anden,  som  irriterede  dem.  Teorien  gik  på,  at 

hvis  den  anden  part  blev  klar  over,  at  det  var  irriterende, 

ville  vedkommende  rette  op  på  det,  inden  det  udviklede 

sig  til  større  irritationer. 

Jeg  syntes,  at  det  lød  fornuftigt.  Jeg  talte  med  min  mand 

om  ideen.  Han  tøvede  noget,  men  gik  så  med  på  det. 
Så  vidt  jeg  husker,  skulle  vi  nævne  fem  ting,  som  vi 

fandt  irriterende  hos  den  anden.  Jeg  lagde  ud.  Selv  efter  50 

år  kan  jeg  huske,  at  min  første  klage  gik  på  grapefrugter. 

Jeg  fortalte  han,  at  jeg  ikke  brød  mig  om  hans  måde  at 

spise  grapefrugt  på.  1  stedet  for  at  skære  den 

midt  over  og  spise  den 

med  ske,  skrællede  han 

dem  og   spiste   dem  i 

både.  Jeg  kendte   ikke 

andre,  der  spiste  grapefrugt 

på  den  måde.  Kunne  man 

forvente,    at   jeg    skulle 


tilbringe  hele  livet,  og  oven  i  købet  evigheden,  med  at  se 
min  mand  spise  grapefrugt  på  den  måde?  Skønt  jeg  har 
glemt  mine  andre  klagepunkter,  er  jeg  sikker  på,  at  de  har 
været  lige  så  ubetydelige. 

Så  var  det  hans  tur.  Det  er  gået  mere  end  et  halvt 
århundrede,  men  jeg  kan  stadig  se  min  mands  eftertænk- 
somme, forbløffede  udtryk  for  mig.  Han  så  på  mig  og  sagde: 
»Jeg  kan  ikke  komme  i  tanker  om  noget  ved  dig,  som  jeg 
ikke  kan  lide.« 

Gisp!  Jeg  vendte  hurtigt  ryggen  til  ham,  fordi  jeg  ikke 
vidste,  hvordan  jeg  skulle  forklare  mine  tårer.  Jeg  havde 
kritiseret  ligegyldige  småting  ved  ham,  mens  han  overho- 
vedet ikke  havde  bemærket  nogle  af  mine  særheder  og 
helt  sikkert  irriterende  vaner. 

Jeg  ville  ønske,  at  jeg  kunne  sige,  at  denne  oplevelse 
helt  kurerede  mig  fra  at  finde  fejl  hos  andre.  Men  det 
gjorde  den  ikke.  Men  den  lærte  mig  tidligt  i  mit  ægte- 
skab, at  vi  skal  sætte  vores  ægtefælles  små  særheder  og 
vaner  i  rette  perspektiv  og  som  oftest  ignorere  dem.  Når 
jeg  hører  om  ægtepar,  der  siger,  at  de  ikke  kan 
sammen,  så  spekulerer  jeg  altid  på,  om  de  lider 
af  det,  som  jeg  nu  kalder  »grapefrugtsyn- 
dromet«.  D 

FÆLLESTID 


KAN  VIDNE  OM  JESUS  KRISTUS 
OG  HANS  EVANGELIUM 


Sydney  S.  Reynolds 


»Ihukom,  at  det  er  på  vor  Forløsers  klippe,  på 
Kristus,  Guds  Søn,  i  må  bygge  jeres  grundvold« 
(Helaman  5:12). 

Hvordan  kan  vi  få  et  vidnesbyrd  om 
Frelseren  og  evangeliet?  Når  vi  beder,  læser 
i  skrifterne,  holder  budene  og  følger  de 
levende  profeter,  vil  vor  himmelske  Fader  give  os  et 
vidnesbyrd  gennem  Helligånden. 

Hvad  er  et  vidnesbyrd?  Det  er  den  kundskab,  som 
gives  til  dem,  der  søger  den,  om  at  vor  himmelske  Fader 
og  Jesus  Kristus  lever,  at  profeterne  taler  i  deres  navn,  at 
skrifterne  er  Guds  ord,  at  Kirken  er  sand,  og  at  Herren 
genoprettede  den  gennem  Joseph  Smith  i  vor  tid. 

Moroni  gav  os  et  særligt  løfte  om  det  at  få  et  vidnes- 
byrd om  Mormons  Bog.  Han  sagde,  at  vi  skulle  studere 
Mormons  Bog,  og  så  spørge  Gud,  om  den  er  sand.  Hvis  vi 
gør  det  med  et  oprigtigt  hjerte  og  med  tro  på  Kristus,  så 
vil  han  bekræfte  sandheden  for  os  gennem  Helligåndens 
kraft.  Mange  mennesker  har  prøvet  det  dejlige  løfte  i 
Moroni  10:3-5  og  har  erfaret  for  dem  selv,  at  Mormons 
Bog  er  sand.  Vi  kan  også  bære  vidnesbyrd  om,  at 
Mormon  Bog  er  sand,  når  vi  studerer  den  og  spørger 
Gud.  Vi  kan  også  modtage  et  vidnesbyrd  fra  Helligånden. 

Når  vi  ved,  at  Mormons  Bog  er  sand,  ved  vi  også 
nogle  andre  vigtige  ting:  Vi  ved,  at  Jesus  er  Kristus,  for 
det  er  det  vigtigste  budskab  i  Mormons  Bog,  og  vi  ved, 
at  Joseph  Smith  er  Guds  profet,  og  at  han  oversatte 
Mormons  Bog  under  Guds  vejledning. 

Vi  kan  bære  vidnesbyrd  om  disse  ting. 

Instruktioner 

Lim  side  3  på  tykt  papir,  og  klip  derefter  de  to  skiver 
ud.  Læg  skiven  med  det  store  billede  øverst,  og  stik  en 

LILLE 


split  gennem  midten  af  de  to  skiver.  Vend  den  øverste 
skive,  og  læs  de  ord,  som  viser  sig.  Find  ud  af,  hvilket  af 
de  to  spørgsmål,  som  hver  udtalelse  besvarer,  og  skriv 
udtalelserne  under  det  rigtige  spørgsmål. 

Forslag  til  fællestid 

i.  Bed  et  barn  om  at  vælge  en  af  følgende  genstande:  En 
salmebog,  hvor  »Jeg  ved  min  Fader  lever«  (Salmer  og 
sange,  nr  1 96)  er  markeret,  et  eksemplar  af  Mormons  Bog 
og  billeder  affesus  Kristus,  Joseph  Smith  og  præsident 
Gordon  B.  Hinckley.  Tal  om,  hvordan  hver  af  genstandene 
hat  betydning  for  et  vidnesbyrd.  Forslag  til  samtaler: 
Salmebog  -  syng  »Jeg  ved  min  Fader  lever«.  Mormons 
Bog  -  syng  »Mormon  Bogs  fortæller«  (Børnenes  sangbog, 
5.  62)  og  spørg:  »Hvem  vidner  alle  profeterne  i  Mormons 
Bog  om?«.  Jesus  Kristus  -  spørg:  »Hvad  har  han  gjort  for 
os?«,  »Hvad  har  han  lært  os?«.  Joseph  Smith  -  spørg: 
»Hvad  skete  der,  da  han  bad  i  den  hellige  lund?«.  Levende 
profet  -  spørg:  »Hvad  kan  vi  gøre  for  at  følge  ham?«.  Hjælp 
børnene  til  at  forstå  de  følelser,  de  har,  når  Helligånden 
vidner  for  dem  (se  Gal  5:22-23;  L&P  6:22-23). 

2.  Lad  hver  klasse  fremføre  et  lille  skuespil.  Mulige  sce- 
narier: (1)  Du  har  en  VDR-ring  på.  En  ven  spørger  dig, 
hvad  bogstaverne  betyder.  (2)  Du  har  en  ven,  som  er 
bedrøvet.  Du  kan  hjælpe  hende  til  at  forstå,  at  vor 
himmelske  Fader  elsker  hende.  (3)  Under  en  fællestids- 
præsentation  fortæller  du  om  en  oplevelse,  som  din  familie 
har  haft,  hvor  jeres  bønner  er  blevet  besvaret.  (4)  En  gæst 
kommer  hjem  til  jer  og  ser  et  eksemplar  af  Mormons  Bog. 
Vedkommende  spørger,  hvad  den  handler  om.  Mind 
børnene  om,  at  vi  kan  bære  vores  vidnesbyrd  ved  vidnes- 
byrdmøderne, når  vi  synger,  når  vi  er  sammen  med  vores 
venner,  når  vi  tilskyndes  af  Ånden,  og  vi  bærer  det  hele 
tiden  ved  vores  eksempel.  D 

HVORDAN  KAN 
MIT  VIDNESBYRD 
VOKSE? 


Herren 


Robin  B.  Lambert  ■  (Bygget  overen  virkelig  begivenhed)  ■  illustreret  af  scohgreer 


Kan  du  se  hende,  Okorie?« 
spurgte  Bernice. 
Den  otte-årige  Okorie  stod 
på  tæer  og  kiggede  ned  ad  den 
støvede  nigerianske  vej.  Ingen 
motorlarm  overdøvede  palmetræ- 
ernes raslen  og  fuglenes  sang  i 
den  nærliggende  regnskov. 
Han  anstrengte  sine  øjne 
for  at  se,  så  langt  ned  ad 
vejen  som  han  kunne  i  håb 
om  at  se  en  støvsky,  som 
ville  vise,  at  deres  mors  bil 
nærmede  sig. 


»Nej,  Bernice.  Der  er  ikke  noget 
endnu,«  sagde  Okorie,  mens  han 
satte  sig  ved  siden  af  sin  lillesøster  i 
skyggen  af  skolens  mur.  »Der  er 
sikkert  ikke  sket  noget.  Hun  er  nok 
bare  optaget  af  lille  Ikechi.« 

Bernice  nikkede.  »Eller  måske  er 
hun  taget  til  markedet.  Jeg  håber,  at 
hun  køber  en  masser  yamsrødder 
igen.  Dem  elsker  jeg.« 

Okories  mave  rumlede  ved 
tanken  om  yams.  Han  håbede,  at 
mor  ville  skynde  sig.  Det  lignede 
hende  ikke  at  komme  så  sent,  når 


hun  skulle  hente  dem.  Alle  de 
andre  var  forlængst  kørt  hjem. 
Skolen  lå  mange  kilometer  fra  den 
nærmeste  landsby  Owerri,  og  nu 
hvor  der  ikke  var  andre  end  ham  og 
hans  søster,  begyndte  Okorie  at  føle 
sig  lidt  bange. 

»Se  hvad  jeg  har  fundet, 
Okorie!«  Bernice  viste  ham  en  slidt 
læderbold. 

Okorie  smilede  bredt.  Nu  havde 
de  noget  at  få  tiden  til  at  gå  med! 
Han  og  hans  søster  løb  rundt  i 
skolegården  og  sparkede  til  bolden. 
De  havde  det  så  sjovt,  at  de  slet 
ikke  lagde  mærke  til  bilen,  før  deres 
mor  parkerede  den  lige  uden  for 
skolegården.  Da  hun  steg  ud  af 
bilen,  løb  de  to  børn  hen  til  hende. 
»Okorie.  Bernice.  Jeg  er  ked  af, 
at  jeg  har  ladet  jer  vente  så 
længe,«  sagde  mor  og  gav  dem  et 
kram.  »Jeg  har  skullet  nå  så 
meget  i  dag,  og  tiden  er  løbet 
fra  mig.  Men  nu  må  vi  skynde 
os.  Søster  Anyas  datter  har 
måtte  passet  lille  Ikechi 
længere,  end  jeg  havde 
regnet  med.  Ijeoma  er  kun 
tre  år  ældre  end  dig, 

Okorie,  så  hun  har  sikkert 
ikke  let  ved  at  passe  en 
baby  så  længe.« 


Okorie  og  Bernice  sammen  med 
deres  mor  og  licechi. 

De  to  børn  satte  sig  ind  i  den 
gamle  bil.  »Se  på  al  den  yams,«  råbte 
Bernice  begejstret,  mens  hun  kiggede 
ned  i  mors  flettede  indkøbskurv. 

Mor  smilede.  »Hvis  vi  skynder 
os,  kan  vi  være  færdig  med 
middagen,  inden  jeres  far  kommer 
hjem.«  Hun  drejede  nøglen  for  at 
starte  motoren. 

Klik. 

Deres  mors  smil  blegnede.  Hun 
drejede  nøglen  igen.  Atter  lød  der 
kun  et  klik  i  stedet  for  motorens 
velkendte  brummen.  I  flere 
minutter  forsøgte  hun  uden  held 
at  starte  motoren,  men  de  kom 
ingen  vegne. 

»Hvad  er  der  galt  med  den, 
mor?«  spurgte  Bernice.  »Er  vi  løbet 
tør  for  benzin?« 

»Nej,  nej.  Jeg  fyldte  benzin  på 
for  en  time  siden.«  Mor  lød 
bekymret.  »Men  jeg  har  jo  kørt 

mange  kilometer  i  dag.  Måske  skal 
motoren  lige  hvile  et  par  minutter.« 

»Hvad  skal  vi  gøre,  mens  vi 
venter?«  spurgte  Okorie. 

»Jeg  har  min  Mormons  Bog  med. 
Skal  vi  læse  lidt  i  skrifterne  nu?« 
spurgte  deres  mor. 

Det  var  børnene  med  på.  Okorie 
elskede  at  høre  mor  stemme,  når 
hun  læste  højt  fra  skriften.  Nogle 
gange  forvirrede  ordene  ham,  men 
hvis  han  lyttede  godt  efter  og 
prøvede  at  forstå,  hvad  ordene 
betød,  så  fik  han  en  dejlig  fornem- 
melse inden  i.  Mor  sagde,  at  den 
følelse  var  Helligånden,  og  at  hvis 


han  altid  stræbte  efter  at  gøre  det, 
som  Jesus  Kristus  ville  have,  at  han 
skulle  gøre,  så  ville  han  altid  have 
den  følelse. 

De  begyndte  med  at  læse  i  Ether 
kapitel  12  om  flere  forskellige 
profeter,  der  kunne  gøre  vidunder- 
lige ting,  fordi  de  troede  på  Jesus 
Kristus.  De  læste  om  Alma  og 
Amulek,  Nephi  og  Lehi,  og  Ammon 
og  hans  brødre.  Okorie  kunne 
huske  de  fleste  af  navnene  fra 
Primary.  Der  var  især  en  af  histori- 
erne -  den  om  Jareds  bror,  der 
flytter  et  helt  bjerg  med  sin  tro  - 
som  fangede  hans  opmærksomhed. 


»Mor,  fik  Jareds  bror  virkelig  et 
bjerg  til  at  flytte  sig?«  spurgte 
Okorie. 

»Det  var  ikke  Jareds  bror,  der 
flyttede  bjerget.  Det  var  vor 
himmelske  Fader,  som  besvarede 
profetens  bøn.  Jeg  er  sikker  på,  at 
Jareds  bror  havde  en  god  grund  til 
at  flytte  det  bjerg.  Han  vidste,  at 
han  ikke  selv  kunne  gøre  det,  så 
han  bad  til  vor  himmelske  Fader. 
Vor  himmelske  Fader  vidste,  at  det, 
som  Jareds  bror  bad  om,  var  godt, 
og  at  han  virkelig  troede  på,  at  vor 
himmelske  Fader  ville  hjælpe  ham. 
Derfor  besvarede  vor  himmelske 
Fader  hans  bøn.«  Okorie  tænkte 
meget  over  det,  mens  hans  mor 
læste  færdig. 


ACV.' 


»Der  er  gået  lang  tid  nu,«  sagde 
Bernice.  »Skal  vi  prøve  at  starte 
bilen  igen?« 

De  holdt  vejret,  mens  mor  drejede 
tændingsnøglen.  Da  motoren  heller 
ikke  startede  denne  gang,  begravede 
hun  hovedet  i  hænderne. 

»Hvad  skal  vi  gøre?«  spurgte 
Bernice  stille. 

Mor  rystede  på  hovedet.  »Der  er 
ingen  hjælp  at  hente  i  flere  kilome- 
ters omkreds,  og  det  er  alt  for  langt 
til,  at  I  børn  kan  gå.  Det  vil  tage 
flere  timer  for  mig  at  hente  hjælp. 
Stakkels  lille  Ijeoma.  Jeg  har  ladet 
hende  passet  den  lille  alt  for 
længe!«  Tårerne  begyndte  at  løbe 
ned  ad  mors  kinder. 

Bernice  og  Okorie  så  på 
hinanden  med  store  øjne.  Hvad 
skulle  de  gøre? 

»Mor,«  sagde  Okorie  stille.  »Jeg 
ved,  hvad  vi  kan  gøre.« 

»Hvad?«  spurgte  hun. 

»Lad  os  bede  en  bøn!  Så  vil  vor 
himmelske  Fader  få  bilen  til  at 
starte,  ligesom  da  han  flyttede  det 
bjerg  for  Jareds  bror! « 

»Bønner  bliver  ikke  altid 
besvaret  med  det  samme,  Okorie,« 


sukkede  mor.  »Der  er  nogen,  som 
skal  reparere  motoren,  før  den  kan 
virke  igen.« 

»Men  hvis  vor  himmelske  Fader 
kan  flytte  et  stort  bjerg,  tror  du  så 
ikke,  at  han  kan  få  vores  lille  bil  til 
at  virke?« 

Mor  så  på  Okorie.  Hun  kunne  se, 
at  han  mente  det  alvorligt. 

»Godt,  min  dreng,  så  lad  os  bede. 
Hvem  vil  bede  bønnen?« 

Mens  Okorie  og  Bernice  talte 
sammen,  kunne  Okorie  se,  at  hans 
mor  bøjede  hovedet  og  bad  en  stille 
bøn.  Da  mor  åbnede  øjnene,  fortalte 
de  to  børn  hende,  at  de  havde 
besluttet,  at  de  hver  især  skulle 
bede  en  bøn. 

Bernice  begyndte.  »Kære 
himmelske  Fader,  vi  sidder  herude, 
fordi  vores  bil  er  brudt  sammen. 
Velsign  lille  Ikechi,  så  hun  kan  være 
i  sikkerhed,  indtil  vi  kommer  hjem. 
Og  vis  Ijeoma,  hvordan  hun  skal 
passe  hende.  I  Jesu  Kristi  navn. 
Amen.« 

Så  var  det  Okories  tur.  »Kære 
himmelske  Fader,«  begyndte  han, 
»vil  du  velsigne  bilen,  så  den  kan 
starte.  Vi  ved,  at  du  kan  gøre  det. 


Alle  andre  er  gået  hjem.  Der  er 
ingen,  som  kan  hjælpe  os. 
Himmelske  Fader,  vi  beder  dig  om 
at  hjælpe  os  med  at  starte  bilen,  så 
vi  kan  komme  sikkert  hjem,  så  mor 
kan  tage  sig  af  os  og  den  lille.  I  Jesu 
Kristi  navn.  Amen.« 

»Amen,«  sagde  mor.  Hun  satte 
sig  ind  i  bilen  og  med  et  ryk  drejede 
hun  nøglen. 

Brrrruuummm!  Motoren  startede 
straks,  som  om  intet  havde  været  i 
vejen  med  den.  Bernice  og  Okorie 
hoppede  og  sprang  af  glæde. 

»Okorie,  du  klarede  det!  Du 
klarede  det!«  udbrød  Bernice. 

Okorie  stoppede  op  og  rystede 
alvorligt  på  hovedet  og  sagde:  »Nej, 
det  var  ikke  mig,  der  gjorde  det.  Det 
var  vor  himmelske  Fader.« 

Mor  gav  begge  sine  børn  et  knus. 
»Ja,  Okorie,  det  var  vor  himmelske 
Fader,  der  gjorde  det.  Men  jeg  tror, 
at  det  var  din  tro,  der  løste 
problemet  for  os.  Du  tvivlede  slet 
ikke.  I  har  begge  to  gjort  mor 
meget  glad.« 

De  bad  og  takkede  vor 
himmelske  Fader,  inden  de  kørte 
syngende  hjemad.  D 

DE  VIDNER 
OM  HAM 


Gennem  historien  har  vor  himmelske  Fader 
kaldet  modige  og  gode  mænd  til  at  være 
profeter.  De  er  særlige  vidner  om  Jesus  Kristus. 
Profeter  er  kaldet  til  at  vidne  om  Frelseren  og  belære 
os  om,  at  han  døde,  for  at  vi  kan  omvende  os  og  vende 
tilbage  til  vor  Fader  i  himlen.  De  fortæller  os  om  Jesu 
store  kærlighed  til  os.  Mange  profeters  vidnesbyrd  kan 
læses  i  skrifterne.  Hvis  vi  vil  høre  den  levende  profets 
vidnesbyrd,  skal  vi  lytte  til  eller  læse  hans  taler  ved 
generalkonferencerne. 


»t*.    *.*  :J>-m 


I  »Jeg  havde  virkelig  set  et  lys,  og  midt  i 
det  lys  så  jeg  to  personer,  og  de  talte 
virkelig  til  mig,  og  selv  om  jeg  blev  hadet  og 
forfulgt,  fordi  jeg  sagde,  at  jeg  havde  set  et 
syn,  var  det  alligevel  sandt ...  Thi  jeg  havde 
set  et  syn;  jeg  vidste  det,  og  jeg  vidste,  at 
Gud  vidste  det,  og  jeg  kunne  ikke  fornægte 
det«  (Joseph  Smith  -  H  1:25). 

Å  »Og  jeg  så  og  skuede  verdens  Forløser, 
som  min  fader  havde  talt  om,  og  jeg  så  også 
profeten,  som  skulle  berede  vejen  for  ham. 
Og  det  Guds  Lam  gik  frem  og  blev  døbt  af 
ham,  og  efter  at  han  var  blevet  døbt,  så  jeg 
himlene  åbne  sig  og  den  Helligånd  komme 
ned  fra  himlen  og  hvile  på  ham  i  en  dues 
skikkelse«  (I  Nephi  11:27). 

O  »For  et  barn  er  os  født,  en  søn  er  givet 
os,  og  herredømmet  skal  ligge  på  hans 
skuldre.  Man  skal  kalde  ham  Underfuld 
Rådgiver,  Vældig  Gud,  Evigheds  Fader,  Freds 
Fyrste«  (Es  9:5). 

■I  »Da  Jesus  kom  til  området  ved  Cæsarea 
Filippi,  spurgte  han  sine  disciple:  >Hvem 
siger  folk,  at  Menneskesønnen  er?< 

De  svarede:  >Nogle  siger  Johannes 
Døber,  andre  Elias,  og  andre  igen  Jeremias 
eller  en  anden  af  profeferne.  < 

Så  spurgte  han  dem:  >Men  I,  hvem  siger  I, 
at  jeg  er?< 

Simon  Peter  svarede:  >Du  er  Kristus,  den 
levende  Guds  søn<«  (Matt  16:13-16). 

3  »Lod  enhver  forstå,  at  Jesus  Kristus  er 
overhoved  for  denne  Kirke,  der  bærer  hans 
hellige  navn.  Han  våger  over  den.  Han 
leder  den.  Han  står  ved  Faderens  højre 
hånd  og  leder  dette  værk«  (»Gud  står  ved 
roret«.  Stjernen,  juli  1994,  s. ) 


NYE  VENNER 


Pablo  og  Hugo  Varela 

FRA    WATERLOO    I    BELGIEN 


Julie  Wardell 


TYSKLAND 


Bruxelles  ø 
Waterloo   • 

øCharleroi  ^ 

BELGIEN 


FRANKRIG 


Belgien  ligger  i  hjertet  af  Nordeuropa.  I  midten  af 
Belgien  ligger  den  historiske  by  Waterloo,  hvor 
Napoleon  Bonaparte  blev  besejret  af  den 
engelske  hertug  af  Wellington  i  1815.  I  dag  bor  Pablo 
Varela  på  11  og  Hugo  Varela  på  syv  i  den  fredelige  by 
Waterloo  sammen  med  deres  to  ældre  brødre  Pedro  på 
20  og  Diego  på  19  og  deres  forældre  Jorge  og  Camille. 

Det  smukke  område  omkring  byen  består  af 
bølgende  marker,  hvorpå  der  står  et  mindesmærke,  som 

kaldes  La  Butte  du 
Lion  (Løvehøjen). 
Den  er  30,5 


meter  høj  og  blev  skabt  for  længe  siden  af  belgiske 
husmødre,  der  bar  spande  med  jord  ud  til  det  sted, 
hvor  Hollands  fyrste  af  Orange  blev  såret  under  slaget 
ved  Waterloo.  Besøgende  kan  klatre  op  ad  højens  226 
trin  til  udsigtsposten  og  se  på  den  enorme  løvestatue, 
som  står  deroppe.  Derefter  kan  de  kigge  ud  over  det 
smukke  landskab. 

I  1997  skrev  familien  Varela  nyere  belgisk  historie. 
Sammen  med  andre  medlemmer  af  Kirken  -  og  nogle 
ikke -medlemmer  -  deltog  de  i  en  pionerparade  i 
Charleroi  i  Belgien  for  at  fejre  150  året  for  pionerernes 
ankomst  til  Saltsødalen. 


Paraden  var  den  største  i  Belgiens  historie!  Klædt  som 
pionerer  vandrede  familien  Varela,  160  missionærer  og 
mere  end  1500  andre  mennesker  fra  ward  og  grene  i 
området  ned  ad  gaden  med  vogne,  håndkærrer,  heste- 
vogne og  orkestre.  Familien  Varela  ved,  at  ud  over  at 
være  en  vigtig  begivenhed  i  Belgiens  og  Kirkens  historie, 
så  var  paraden  også  et  godt  missionærredskab.  Omkring 
6000  mennesker  samledes  for  at  kigge  på. 

Pablo  kender  betydningen  af  at  missionere.  Han 
forsøger  at  være  missionær  henne  i  skolen  ved  at  være 
et  godt  eksempel  for  sine  venner.  Han  har  fortalt  dem, 
hvordan  det  er  at  være  medlem  af  Kirken.  Han  har 
fortalt  en  god  ven  om  Trosartiklerne  og  givet  ham  flere 
pjecer  og  inviteret  ham  med  i  kirke.  Pablo  har  et 
vidnesbyrd  om  visdomsordet  og  har  fortalt  sine  lærere, 
at  kaffe  og  cigaretter  ikke  er  sundt  for  dem. 

Hugo,  der  også  er  et  godt  eksempel  for  sine  venner, 
prøver  »at  leve  sådan,  som  Jesus  vil  have  mig  til  at  leve 
ved  at  være  rar  mod  alle  andre«.  I  skolen  elsker  Hugo 
læsning  og  matematik,  især  gangestykker.  Hollandsk, 
fransk  og  engelsk  er  også  vigtige  fag.  Pablo  har  også 
latin.  Spansk  betyder  også  meget  for  dem,  for  deres  far 
stammer  fra  en  lille  landsby  i  det  nordlige  Spanien. 
Deres  mor  er  af  belgisk  og  italiensk  afstamning. 

Drengene  hjælper  til  derhjemme.  De  gør  deres  bedste 
for  at  holde  orden  på  deres  værelser.  Hugo  har  også  travlt 
med  at  dække  bord,  rense  badekarret  og  tage  bestik  ud  af 
opvaskemaskinen.  Pablo  gør  håndvasken  i  badeværelset 
ren,  støvsuger  og  fodrer  familiens  kat,  Mustache. 

Drengene  holder  af  at  spille  rugby,  cykle,  løbe  på 
rulleskøjter,  se  fjernsyn  og  spille  brætspil.  De  har  også 
deres  egne  interesser.  Hugo  går  til  fægtning.  Pablo  har 
allerede  fået  det  orange  bælte  i  judo  og  træner  til  det 
grønne  bælte. 


Herover:  Egnen  omkring  Waterloo  i  Belgien. 
Herunder:  La  Butte  du  Lion  blev  bygget  på  det 
sted,  hvor  den  hollandske  fyrste  af  Orange 
blev  såret  under  slaget  ved  Waterloo.  Nederst: 
Mor,  Pedro,  far,  Hugo,  Pablo  og  bedstemor 
klædt  i  deres  pionerparadedragter. 

Yderst  til  venstre:  Et  af 
Pablos  talenter  er  at  kunne 
spille  på  violin.  Til  venstre: 
Hugo  elsker  at  køre  på 
rulleskøjter. 


Musik  spiller  også  en  vigtig  rolle  i  Pablos  liv.  Hans 
familie  fik  hurtigt  øjnene  op  for  hans  talent,  da  han 
begyndte  at  spille  kirkesalmer  på  violinen  efter  gehør! 
Han  elsker  at  spille  »Kom,  kom.  Guds  folk«  og  »Jeg  er 
Guds  kære  barn«.  Han  har  spillet  violinsoloer  til 
nadvermøderne . 

Familie  Varela  kommer  i  Louise  Ward  i  Bruxelles 
Stav  i  Belgien,  hvor  søster  Varela  underviser  i  søndags- 
skolen, bror  Varela  underviser  i  en  ugentlig  religions- 
klasse  for  unge,  Pedro  underviser  i  søndagsskolens 
ungdomsklasse  og  Diego  passer  biblioteket.  Pablo  er 
dørvogter  i  Primary  og  hjælper  med  at  holde  orden  i  sin 
Væbnerklasse.  Hugo  forbereder  sig  på  at  blive  døbt  ved 
at  lære  Trosartiklerne  udenad,  læse  om  Jesus  Kristus  og 
være  ærbødig  i  sin  VDR-klasse.  »Jeg  er  Guds  kære 
barn«  er  hans  yndlingssang. 

Pablo  elsker  familieaften,  fordi  »vi  alle  sammen  er 
sammen«.  Han  kan  godt  li',  når  de  alle  sammen  sidder 


omkring  bordet  og  læser  i  deres  skrifter.  Hugo  kan  også 
lide  at  læse  i  skrifterne  med  sin  familie,  især  når  hans 
forældre  stiller  spørgsmål  bagefter.  Hvis  man  svarer 
rigtigt,  får  man  slik  som  belønning. 

Ved  familieaften  læser  familien  Varela  ofte  om  andre 
medlemmer  af  Kirken  i  Kirkens  tidsskrifter  og  så  finder 
de  disse  medlemmers  hjemlande  på  et  kort.  Hugo  kan 
godt  lide  at  finde  stederne,  tegne  dem  ind  og  forbinde 
dem  med  deres  hjemby  med  et  stykke  garn.  Mange  af 
disse  steder  ligger  langt  fra  familien  Varela  by  i  Belgien, 
men  de  ved,  at  Kirken  og  evangeliet  knytter  forbindelse 
til  disse  medlemmer  i  fjerne  egne. 

Hvad  gør  disse  to  unge  brødre  så  for  at  opbygge 
Kirken  og  evangeliet  i  deres  del  af  verden?  Hugo 
spreder  glæde,  fordi  han  er  så  glad,  smilende  og 
hjælpsom.  Pablo  beriger  andres  liv  med  sin  åndelighed, 
sit  kendskab  til  skrifterne,  sit  musiske  talent  og  sin 
omsorg  for  andre.  D 

Vidneshyrd 


Præsident  Gordon  B.  Hinckley 

ILLUSTERET  AF  RON  PETERSON 


Et  personligt  vidnesbyrd  er  en  mystisk  og  vidun- 
derlig  ting,  en  gave  fra  Gud  til  mennesker.  Det 
er  en  overbevisning,  en  stille,  indre  vished  om 
at  Gud  lever,  om  hans  elskede  Søns  guddommelighed  og 
om  genoprettelsen  af  deres  værk  i  vore  dage.  Det 
kræver,  at  vi  gør  det,  som  han  har  befalet  os  at  gøre. 

Lad  mig  fortælle  jer  en  historie,  som  jeg  hørte  i 
Mexico  for  nylig. 

For  30  år  siden  boede  David  Castaneda,  hans  hustru 
Tomasa  og  deres  børn  på  en  tør,  lille,  udpint  gård  nær 
Torreon.  De  ejede  30  høns,  to  svin  og  en  mager  hest. 
De  levede  i  armod.  Så  kom  missionærerne  forbi.  Søster 
Castaneda  sagde:  »Ældsterne  trak  sløret  fra  vore  øjne 
og  bragt  lys  ind  i  vores  tilværelse.  Vi  vidste  intet  om 
Jesus  Kristus.  Vi  vidste  intet  om  Gud,  før  de  kom.« 

Ældsterne  underviste  dem,  og  de  blev  døbt.  De  flyt- 
tede til  den  lille  by  Bermejillo.  De  begyndte  i  ophugger- 
branchen og  opkøbte  bilvrag.  Efterhånden  fik  de  en 


fremgangsrig  forretning.  Med  enkel  tro  betalte  de  deres 
tiende.  De  satte  deres  lid  til  Herren.  De  efterlevede 
evangeliet.  De  tjente  der,  hvor  de  blev  kaldet  til  at 
tjene.  Fire  af  deres  sønner  og  tre  af  deres  døtre  tog  på 
mission.  De  er  blevet  latterliggjort  for  deres  lydighed 
mod  evangeliske  principper.  Deres  svar  er  et  vidnesbyrd 
om  Herrens  kraft  i  deres  tilværelse. 

Omkring  200  af  deres  slægtninge  og  venner  er  blevet 
medlemmer  af  Kirken  takket  være  deres  indflydelse. 
Børnene,  der  nu  er  voksne,  og  deres  forældre  skiftes  til 
at  tage  til  Mexico  City  hver  måned  for  at  virke  i 
templet.  De  står  som  levende  vidnesbyrd  om  den  store 
kraft,  som  Herrens  værk  har  til  at  opløfte  og  forandre 
mennesker.  D 

Bearbejdet  efter  en  tale  ved  aprilkonferencen  1998. 

Mimi  prøvede  at  lade  være  med  at  være 
urolig,  men  det  var  svært  at  sidde  stille 
i  kirken.  Bænken  passede  ikke  rigtig  i 
størrelsen  til  hendes  lille  krop.  Mimi  kunne  huske,  at 
hendes  mor  havde  sagt,  at  man  viste  sin  kærlighed  til  sin 
himmelske  Fader  ved  at  være  ærbødig  i  kirken.  Mimi 
elskede  sin  himmelske  Fader  meget  højt,  men  det  var 


ikke  let  at  sidde  stille  så  længe.  Mor  sagde  også,  at  det 
var  lettere  at  sidde  stille,  hvis  man  lyttede  efter,  hvad  der 
blev  sagt  ved  mødet,  så  Mimi  prøvede  at  høre  efter. 

Denne  søndag  var  faste-  og  vidnesbyrdmøde.  Søster 
Rasmussen  fortalte,  hvor  taknemlig  hun  var  for  at  være 
lærer  i  mariehøneklassen.  Da  hun  var  færdig,  rejste  Jens 
sig  for  at  bære  sit  vidnesbyrd.  Jens  var  kun  lidt  ældre 
end  Mimi,  nogenlunde  på  hendes  storebror  Benjamins 
alder.  Mimi  lyttede,  mens  Jens  sagde:  »Jeg  ved,  at 
Kirken  er  sand.  Jeg  ved,  at  vi  har  en  profet.  Jeg  elsker 
min  familie.  I  Jesu  Kristi  navn.  Amen.« 

Jens  satte  sig  ned.  Så  rejste  hans  lillesøster  Asta  sig. 
Det  overraskede  Mimi.  Asta  gik  jo  i  Mimis  klasse  i 
Primary.  Var  Asta  slet  ikke  bange  for  at  tale  til  alle  de 
mennesker?  Men  Asta  gik  lige  op  til  talerstolen  og 

sagde:  »Jeg  elsker  min  mor  og  far  og  min  bedstemor  og 
bedstefar  og  min  bror  Jens.  I  Jesu  Kristi  navn.  Amen.« 

Efter  at  et  par  voksne  havde  talt,  bar  Torben,  et 
andet  primarybarn,  sit  vidnesbyrd.  Torben  sagde,  at  han 
elskede  sin  familie,  og  så  tilføjede  han:  »Jeg  prøver  at 
være  god.  I  Jesu  Kristi  navn.  Amen.« 

Efter  kirke  sagde  Mimi  til  sine  forældre:  »Næste 
fastesøndag  vil  jeg  bære  mit  vidnesbyrd.« 

»Det  lyder  rart,«  sagde  far.  »Har  du  tænkt  over,  hvad 
du  gerne  vil  sige?« 

»Ja,«  sagde  Mimi.  »Det  er  let.  Jeg  skal  bare  sige:  >Jeg 
elsker  min  familie.  I  Jesu  Kristi  navn.  Amen.<« 

»Tjah,«  sagde  far,  »det  er  meget  godt  at  nævne  i  et 
vidnesbyrd,  men  det  er  ikke  nødvendigvis  noget,  man  skal 
sige.  Ved  du,  hvad  det  betyder  at  bære  sit  vidnesbyrd?« 

Mimi  nikkede,  men  så  tøvede  hun.  Måske  var  hun 
ikke  helt  sikker  på,  hvad  det  betød  at  bære  vidnesbyrd. 

Far  bemærkede  hendes  forvirrede  ansigtsudtryk.  »At 
bære  vidnesbyrd,«  forklarede  han,  »vil  sige,  at  man 
fortæller  andre,  hvad  man  tror  eller  ved  er  sandt.  Det 
er  ikke  bare  at  gentage  ord,  som 
man  har  hørt  andre  sige.  Det  er  at 
fortælle,  hvad  man  tror  på,  eller 
hvilke  åndelige  oplevelser  man  har 
haft,  eller  hvad  Helligånden  har 
fortalt  en.« 

»Var  det  så  forkert  af  Asta  at  gå  op  og  sige  det  samme 
som  de  andre?«  spurgte  Mimi. 

»Nej,«  svarede  mor.  »Det  var  ikke  forkert.  Hun  er 
ved  at  lære  at  bære  vidnesbyrd,  og  det  er  dejligt.  Hun 
lærer  at  tale  til  en  forsamling.  Og  hun  lærer,  hvad  folk 
har  vidnesbyrd  om.  Men  efterhånden  som  hun  bliver 
ældre,  vil  hun  have  åndelige  oplevelser,  som  får 
hendes  vidnesbyrd  til  at  vokse.  Og  når  hun  så  bærer 
vidnesbyrd,  vil  hun  have  personlige  oplevelser  at 
fortælle  om.« 

»Det  er  godt,  hvis  du  vil  bære  dit  vidnesbyrd,  Mimi,« 
sagde  far.  »Men  tænk  først  over,  hvordan  du  har  det 
inden  i.  Er  der  noget,  som  du  ved  eller  tror,  er  sandt? 
Og  hvorfor  gør  du  det?« 


Næste  dag  begyndte  som  enhver  anden  mandag. 
Men  efter  skole  tog  naboen,  fru  Mortensen,  imod  Mimi, 
da  hun  kom  hjem.  »Den  mor  er  ikke  hjemme.  Hun  er 
kørt  på  hospitalet  med  Benjamin.  Jeg  ser  efter  dig  og  din 
lillesøster,  indtil  hun  eller  din  far  kommer  hjem.« 

Mimis  øjne  blev  meget  store,  og  hun  følte  angsten 
iskolde  greb  i  sin  mave:  »Hvad  er  der  i  vejen  med 
Benjamin?« 

»Lægerne  på  hospitalet  sagde,  at  hans  blindtarm  var 
sprængt,«  forklarede  fru  Mortensen.  »Den  var  blevet 
betændt,  og  så  gik  der  hul  på  den.« 

Mimi  var  bange.  »Er  det  farligt?« 

»Det  er  ret  alvorligt,  men  lægerne  opererede  ham  i 
en  fart  og  fjernede  den.  Og  din  far  og  bedstefar  skyndte 
sig  hen  på  hospitalet  for  at  give  Benjamin  en  velsig- 
nelse. Han  skal  nok  klare  det.  Jeg  er  sikker  på,  at  du 
ikke  behøver  at  være  bange.« 

Men  Mimi  var  bange.  Angsten  i  hendes  mave  gav 
hende  kvalme.  Hun  gik  ind  på  sit  værelse  og  satte  sig  på 
sengen  og  tænkte  på  Benjamin.  Lidt  efter  fik  Mimi  øje 

på  et  kort,  som  hendes  primarylærer  havde  givet  hende 
i  søndags.  Hun  læste  det  skriftsted,  som  stod  på  det: 
»Alt  godt,  som  I  beder  Faderen  om  i  mit  navn  med  fuld 
forvisning,  troende,  at  I  skal  få  det,  se,  det  skal  gives 
jer«  (Moroni  7:26). 

Mimi  lod  sig  glide  ned  fra  sengen  og  begyndte  at 
bede.  »Kære  himmelske  Fader,«  hviskede  hun,  »vil  du 
ikke  nok  gøre  Benjamin  rask.  Jeg  ved  godt,  at  vi  nogle 
gange  skændes,  men  jeg  elsker  ham  jo.  Velsign  ham  at 
han  må  få  det  bedre.  I  Jesu  Kristi  navn.  Amen.«  Da 
Mimi  havde  bedt  færdig,  følte  hun  sig  varm  i  kroppen 
og  kvalmen  forsvandt. 

Senere,  da  mor  kom  hjem,  så  hun  træt  ud,  men  hun 
smilede  til  Mimi  og  hendes  søster  og  gav  dem  begge  et 
kram.  »Det  skal  nok  gå,«  sagde  mor.  »Benjamin  er 
meget  syg,  men  i  velsignelsen  blev  han  lovet,  at  han 
ville  komme  sig  hurtigt  og  uden  særlig  mange  smerter. 
Han  skal  ligge  på  hospitalet  et  stykke  tid,  og  jeg  tager 
hen  til  ham  igen  i  nat.« 

Inden  mor  gik,  bad  hun  sammen  med  pigerne. 
Igen  følte  Mimi  en  varm,  fredfyldt  følelse  i  hele 
kroppen. 


Da  der  var  gået  et  par  dage,  sagde  lægen,  at 
Benjamin  kunne  komme  hjem  fra  hospitalet.  »Jeg 
havde  ventet,  at  han  skulle  blive  længere,  men  der  er 
ingen  spor  af  betændelse  mere.  Jeg  har  aldrig  set  nogen 
komme  sig  så  hurtigt.« 

Lægen  var  måske  nok  overrasket,  men  det  var 
Benjamin  ikke.  »Blev  jeg  ikke  lovet  i  min  velsignelse,  at 
jeg  ville  komme  mig  uden  ret  mange  smerter?«  sagde  han. 
Mimi  smilede  bare. 

Inden  længe  var  det  hverdag  igen.  Som  lovet  bar 
Mimi  sit  vidnesbyrd  den  følgende  fastesøndag.  Da  hun 
rejste  sig  for  at  tale,  rystede  hendes  knæ,  og  hun  havde 
en  underlig  fornemmelse  i  maven.  Hun  anede  ikke,  at 
der  kunne  være  så  mange  mennesker  i  kirkesalen,  og  de 
stirrede  alle  sammen  på  hende!  Hun  var  lige  ved  at 
sætte  sig  ned  igen.  Men  fik  hun  øje  på  sin  familie,  der 
smilede  op  til  hende. 

Hun  tog  en  dyb  indånding  og  begyndte:  »Jeg  ved,  at 
min  himmelske  Fader  virkelig  lever,  og  at  han  lytter  til 
vores  bønner.  Jeg  ved  det,  fordi  da  jeg  bad  til  ham  om 
noget  meget  vigtigt,  følte  jeg  mig  varm  og  rolig  inden  i. 
Og  jeg  tror  på  præstedømmet  og  på  velsignelser,  fordi 
alt  det,  som  min  far  lovede  Benjamin  i 
velsignelsen,  gik  i  opfyldelse.«  Mimi  så 
ned  på  Benjamin.  »Og  jeg  tror  på  skrif- 
terne, fordi  de  lover  os,  at  vor 
himmelske  Fader  vil  besvare  vores 
bønner.  Jeg  ved,  at  han  har  besvaret 
mine.  I  Jesu  Kristi  navn.  Amen.« 

Mimi  følte  en  endnu  større  kærlighed 
til  sin  himmelske  Fader  og 
Jesus  Kristus,  mens  hun 
gik  tilbage  til  sin  plads. 
Hun  så,  at  mor  havde 
tårer  i  øjnene,  men  hun 
smilede.  Far  lagde  armen 
om  Mimi  og  hviskede: 
»Det  er  sådan,  man 
bærer  vidnes- 
byrd.« n 

Iforudtilværelsen  råbte  vi  af 
glæde  over  muligheden  for  at 
komme  herned  på  jorden,  hvor 
vi  kunne  få  et  fysisk  legeme,  gøre 
erfaringer  og  blive  prøvet.  Vi  var  klar 
over,  at  en  del  af  denne  prøvestand 
ville  bestå  af  legemlige  og  åndelige 
trængsler. 

Alle  mennesker  kæmper  med 
modgang:  Sygdom,  ulykker,  vore 
kæres  død  og  prøvelser  af  enhver 
slags,  der  til  tider  kan  få  os  til  at 
spekulere  på,  om  vi  har  kræfter 
til  at  holde  ud.  Men  præsident 
Brigham  Young  forsikrede  os  om, 
at  »enhver  forandring,  som  vi 
gennemgår,  er  nødvendig  som  erfa- 
ring og  eksempel  for  os  og  som 
forberedelse  til  at  nyde  den  beløn- 
ning, som  venter  de  trofaste« 
(Kirkens  præsidenters  lærdomme: 
Brigham  Young,  1997,  s.  262). 

SØG  HERREN 

Når  vi  vender  blikket  mod  himlen 
for  at  finde  forståelse  og  hjælp,  kan  vi 
finde   trøst   i  visheden  om,    at  vor 
kærlige  himmelske  Fader  ikke  vil  lade 
os  i  stikken  i  nødens  stund  (se  L&P 
24:8).     Ved     oktoberkonferencen 
1998  fortalte  ældste  Robert  D. 
Hales   fra   De   Tolv   Apostles 
Kvorum  om  sine  oplevelser  og 
tanker  efter  sit  tredje  hjerte- 
tilfælde,    som     krævede     en 
bypass-operation.  Mens  han  lå 
på  hospitalet  og  senere,  da  han 


kom  til  kræfter  derhjemme,  fiinde- 
rede  han  over  livet  og  evigheden. 
Mens  han  led  fysiske  smerter,  tænkte 
han  på  åndens  dybere  smerte  og 
fortvivlelse.  Han  fik  øjnene  op  for, 
hvilken  stor  rolle  de  forskellige  plejere 
spiller  for  helbredelsesprocessen: 
Læger,  sygeplejersker,  terapeuter,  en 
kærlig  ægtefælle,  forældre,  børn  og 
venner.  »Herren  er  den  største 
plejer,«  bemærkede  han.  »Vi  skal 
overgive  os  selv  til  Herren.  Når  vi  gør 
det,  opgiver  vi  det,  der  volder  os 
smerte  og  overlader  alt  til  ham« 
(»Helbredelse  af  sjæl  og  legeme«, 
Uahona,  januar  1999,  s.  19). 

Når  vi  overgiver  os  til  Herren, 
må  vi  aktivt  søge  hans  hjælp.  Bøn 
og  faste,  studium  af  skrifterne, 
tempelbesøg,  præstedømme-  og  patri- 
arkalske velsignelser,  hjælpe  fra  hjem- 
melærerne og  besøgslærerindeme  og 


råd  fira  forældre  eller  præstedømme- 
ledere er  alt  sammen  effektive  måder 
at  udøve  tro  på  Jesus  Kristus  på,  at 
erfare  hans  vilje  og  modtage  hans 
velsignelser.  Når  vi  søger  Herrens 
hjælp,  må  vi  erkende,  at  han  måske 
ikke  vil  fjerne  vores  trængsler.  Men 
han  vil  altid  hjælpe  os  med  at  finde 
styrke  til  at  overvinde  dem. 

FORSONINGENS  KRAFT 

1  det  største  udtryk  for  kærlighed 
påtog  Frelseren  sig  byrden  af  vore 
synder  og  svagheder,  så  vi  gennem 
hans  forsonings  kraft  kan  finde 
helbredelse  og  glæde. 

Ældste  M.  Russell  Ballard  fi-a  De 
Tolv  Apostles  Kvorum  har  sagt: 
»Sikkerhed,  fred,  glæde  og  tryghed 
findes  kun  i  Jesu  Kristi,  den  Almægtige 
Guds  Søns  liv  og  tjenestegeming  ... 

Betyder  det,  at  vi  aldrig  vil  opleve 
uro  eller  personlige  problemer  eller 
sygdom  eller  udfordringer  i  familien 
eller  vanskeligheder  i  forbindelse 
med  vores  arbejde?  Nej,  slet  ikke. 
Men  det  betyder,  at  hvis  vores  tro  er 
fast  forankret  i  vores  vidnesbyrd  om 
Kristus,  vil  vi  være  i  stand  til  at 
tackle  alle  de  problemer,  vi  støder  ind 
i  ...  Hvis  vi  holder  troens  øje  rettet 
mod  Kristus,  opnår  vi  et  bredere 
udsyn  og  et  evigt  perspektiv,  og  i  kraft 
af  det  kan  vi  se  modgangen  i  dens 
rette  sammenhæng  i  vor  himmelske 
Faders  evige  plan  for  alle  sine  børn« 
(Ensign,  december  1996,  s.  61).  D 


SPØRGSMÅL  OG  SVAR 


Hvordan  undgår 
jeg  sladder? 

Skrifterne  advarer  os  mod  sladder.  Men  hvad  skal  vi 
gøre,  hvis  nogen  begynder  at  fortælle  os  sladder  eller 
spreder  sladder  om  os? 

Svarene  er  ment  som  en  hjælp  og  vejledning  og  er  ikke 
udtryk  for  Kirkens  officielle  lære. 

VORES  SVAR 

Salmisten  sagde  det  ganske 
enkelt:  »...  du  skal  vogte  din  tunge 
for  ondskab  og  dine  læber  for  at  tale 
svig«  (SI  34:14).  Frelseren  har  også 
befalet  os  at  undgå  sladderens  onde. 
Da  han  fastslog  den  genoprettede 
Kirkes  love,  sagde  han:  »Du  skal 
ikke  tale  ondt  om  din  næste  eller 
gøre  ham  nogen  skade«  (L&P 
42:27).  Sladder  omfatter  unyttig 
samtale,  som  måske  eller  måske 
ikke  er  overdreven  eller  usand,  og 
som  sædvanligvis  skader  den 
omtalte  persons  omdømme  såvel 
som  omdømmet  hos  den  person, 
der  sladrer. 

Ældste  Spencer  W  Kimball  skrev: 
»Løgne  og  sladder,  der  skader 
omdømmet,  spredes  af  de  fire  vinde 
som  frøene  fra  en  mælkebøtteblomst, 
der  holdes  op  i  luften.  Hverken 
frøene  eller  sladderen  kan  nogen- 
sinde igen  indsamles.  Skadens 
størrelse  og  udstrækning,  forårsaget 
ved  sladder,  kan  ikke  opgøres« 
(Tilgivelsens  mirakel,  1975,  s.  54). 


Præsident  John  Taylor  har  tidli- 
gere fortalt  de  hellige:  »Vores  næstes 
og  Kirkens  medlemmers  omdømme 
burde  være  os  lige  så  dyrebart  som 
vores  eget,  og  vi  bør  nidkært  vogte  os 
for  at  gøre  noget  mod  en  anden  eller 
sige  noget  om  en  anden,  som  vi  ikke 
ville  have  gjort  eller  sagt  om  os  selv« 
(i  James  R.  Clarke,  red.,  Messages  of 
the  First  Presidency  of  The  Church  of 
Jesus  Christ  of  Latter-day  Saints,  seks 
bind,  1965-1975,3:84). 

Mange  læsere  har  foreslået,  at  hvis 
vi  ufrivilligt  ender  i  en  situation,  hvor 
andre  bringer  sladder  til  torvs,  bør  vi 
skifte  emne,  sige  noget  pænt  om  den 
omtalte  person  eller  gå  vores  vej.  Det 
er  ikke  altid  let,  at  handle  på  den 
måde,  men  på  den  måde  kan  vi  vise 
andre,  at  vi  ikke  bryder  os  om  sladder. 

Præsident  George  Albert  Smith 
har  sagt,  at  hvis  vi  afviser  sladder,  vil 
vi  blive  meget  lykkeligere:  »1  vil  aldrig 
træffe  et  sladdervornt  menneske,  som 
er  lykkelig.  Vedkommende  er  lige  så 
ulykkelig  og  elendig  som  djævelen 
er  hele  tiden  -  og  vedkommende  er 

selvfølgelig  i  Satans  selskab,  når  han 
eller  hun  sladrer  om  sin  næste« 
(i  Conference  Report,  april  1944, 
s.  29).  Når  vi  tager  del  i  sladder,  er 
vi  også  under  den  ondes  indflydelse. 

Til  tider  kan  det  være  sværere  at 
undgå  at  blive  offer  for  sladder,  end 
selv  at  udbrede  sladder.  Når  andre 
siger  noget  dårligt  eller  usandt  om  os, 
kan  vi  blive  vrede  og  fyldes  med  et 
ønske  om  hævn  -  men  en  sådan  reak- 
tion er  ikke  af  Herren.  Jesus  Kristus 
sagde:  »Elsk  jeres  fjender  og  bed  for 
dem,  der  forfølger  jer«  (Matt  5:44). 
Når  vi  lever  i  overensstemmelse  med 
Jesu  Kristi  lærdomme,  hjælper  vi 
vores  omgangskreds  til  at  indse,  at  den 
sladder,  der  udspredes  om  os,  er  usand. 

Som  i  enhver  anden  situation  bør 
vi  henvende  os  til  vor  himmelske 
Fader  og  bede  om  hans  hjælp  og 
vejledning.  Med  den  vejledning  in 
mente  kan  vi  tale  med  den,  der 
sladrer  om  os  og  fortælle  vedkom- 
mende sandheden.  Vi  bør  gøre 
det  med  en  tilgivende  indstilling.  Som 
apostlen  Paulus  skrev,  bør  vi  være 


Gbo/ogan  Kokou 


»gode  mod  hinanden,  vær  barmhjer- 
tige og  tilgiv  hinanden,  ligesom  Gud 
har  tilgivet  jer  i  Kristus«  (Ef  4:32). 

Præsident  Gordon  B.  Hinckley  har 
sagt:  »Spydige  bemærkninger,  racis- 
tiske udtalelser,  hadefulde  øgenavne, 
ondsindet  sladder  og  modbydelige 
rygter  bør  ikke  findes  iblandt  os« 
(Teachings  of  Gordon  B.  Hinckley, 
1997,  s.  664).  Ved  at  undgå  sladder, 
stoppe  den,  når  den  opstår  og  vende 
den  anden  kind  til,  når  nogen  sladrer 
om  os,  er  vi  et  eksempel  for  andre.  En 
sådan  adfærd  hjælper  os  til  som 
samfund  at  være  af  »ét  hjerte  og  ét 
sind«  (Moses  7:18),  og  som  enkelt- 
personer  at  leve  værdigt  til  at  vende 
tilbage  til  vor  himmelske  Fader. 

LÆSERNES  SVAR 

Sladder    skaber    skænderier    og 
splid,  og  det  kan  i  sidste  ende  fører 
til  personligt   frafald.   Hvis   nogen 
sladrede  om  mig,  ville  jeg  bede  min 
himmelske   Fader  om  at  give   mig 
selvbeherskelse  og  styrke  til  at  leve  i 
harmoni  med  andre. 
Gbologan  Kokou, 
Koumassi  Ward, 
Abidjan  Stav  i  Elfenbenskysten 

Inden  vi  siger  noget  om  andre,  bør 
vi  stille  os  selv  tre  spørgsmål:  Er  det 
sandt?  Er  det  godt?  Gavner  det  nogen? 


Hvis  andre  begynder  at  fortælle  dig 
sladder,  så  skift  emne  eller  bed  dem 
om  at  holde  op.  Og  sig  så  noget  pænt 
om  den  person,  der  er  blevet  omtalt. 
Søndagsskoleklasse 
i  Eberswalde  Gren, 
Berlin  Stav  i  Tyskland 

Sladder  er  alt  det,  som  du  ville 
skamme  dig  over  at  sige  åbent  til  den 
person,  du  taler  om. 
Oscar  Ortiz, 
]yvåskylå  Ward, 
Tampere  Stav  i  Finland 

Vi  kan  bede  for  dem,  der  prøver  at 
inddrage  os  i  sladder.  Jesus  Kristus 
ønsker,  at  vi  skal  bede  for  dem,  som 
forfølger  os  og  taler  ondt  om  os.  Han 
vil  have,  at  vi  skal  elske  vores  fjender 
og  tilbyde  dem  vores  venskab   (se 
Matt  5:44). 
Lorena  Veldsquez  Revilla, 
Pochutla  Gren, 
Puerto  Escondido  Distrikt  i  Mexico 

Min  missionspræsident  lærte  mig, 
at  i  stedet  for  at  sige  noget  skidt  om 
andre,  bør  vi  finde  fem  gode  egen- 
skaber ved  vedkommende.  Ved  at 
fremhæve  deres  dyder  modvirker  vi 
det  onde,  der  siges  om  dem. 
Ældste  Celso  Daniel  Munhoz 
Reffatti,  Curitiba  missionen  i  Brasilien 


Oscar  Ortiz 


Lorena  Velåzquez  Revilla 


Ældste  Celso  Daniel 
Munhoz  Reffatti 

Shim  Soon  Mi 


Suzette  Satsatin 


Hsu  Chen  Chin  Yi        Etisabetta 

Marangon 


Ældste  F. 
Talivakaola 


Luis  Ramon 
C/efo  Mueses 


Grace  At  min 


Maiafatiana  N. 
Randrianalidera 


Nestor  Fabian 
Rodriguez 


■<fe*= 


Martin  Apolo 


Andreli  Fernandes 
Ribeiro  Viana 


Hvis  vi  lytter  til  sladder,  er  vi  mere 
tilbøjelige  til  at  kritisere  andre  og 
lægge  mærke  til  deres  dårlige  egen- 
skaber fremfor  deres  gode  sider.  Vi 
må   prøve   at   forstå   andres   syns- 
punkter. Vi  skal  faste  og  bede  for 
dem,  der  har  såret  os,  og  vise  dem,  at 
vi  holder  af  dem. 
Shim  Soon  Mi, 
Poong  Hyang  Ward, 
Kwang  Ju  Stav  i  Korea 

Undervurdér  aldrig  ordets  magt. 
Som  vor  himmelske  Faders  børn  bør  vi 
aldrig  tillade  urene  ord  at  såre  vores 
eller  andres  ånd.  Ikke  alene  bør  vi 
afholde  os  fra  at  sladre,  vi  bør  også 
behandle  wardets  medlemmer  kærligt, 
så  vores  ward  kan  blive  »et  ordens 
hus,  ja,  et  Guds  hus«  (L&P  88:119). 
Hsu  Chen  Chin  Yi, 
Tainan  2.  Ward, 
Tainan  Stav  i  Taiwan 

Når  vi  sladrer,  nedgør  vi  dem,  som 
vi  sladrer  om,  i  et  forsøg  på  at  frem- 
hæve os  selv.  Når  vi  gør  det,  har  vi 
ikke  Kristi  kærlighed  i  os. 

Vi  bør  stræbe  efter  at  bevare  en 
rolig  holdning,  når  vi  hører  andre 
sladre  om  os.  Hvis  vi  giver  luft  for 
vores  følelser,  giver  vi  den,  der 
sladrer,  grund  til  at  hævde,  at  vores 
reaktion  beviser,    at   rygterne   var 


sande.  Hvis  vi  undlader  at  reagere, 
vil  andre  på  vores  adfærd  kunne  se, 
at  sladderen  ikke  var  sand.  Vi  vil  føle 
en  indre  fred. 

Ældste  F.  Talivakaola, 
Nuku'ahfa  missionen  på  Tonga 

Vi  har  ikke   altid  herredømme 
over,  hvad  der  sker  omkring  os,  men 
hvis  vi  undgår  sladder,  vil  vi  blive 
lykkeligere  og  styrke  andre.  Herren 
glæder  sig,  når  vores  tale  er  ren  og 
dydig.  Om  nødvendigt  kan  vi  gør 
indsigelser,  så  andre  ikke  tror,  at  vores 
tavshed  er  udtryk  for,  at  vi  samtykker. 
Luis  Ramon  Cleto  Mueses, 
Luperon  I .  Ward, 
Santo  Domingo  Stav  i  Den 
Dominikanske  Republik 

Jeg  har  besluttet  mig  for,  at  jeg 
aldrig  vil  tale  om  eller  høre  andre  tale 
om  en  andens  hemmeligheder  eller 
drøfte  andres  fejl.  Studium  af  skrif- 
terne hjælper  mig  til  at  være  lydhør 
over  for  Åndens  tilskyndelser.  Når  vi 
har  Ånden  med  os,  kan  vi  tale  og  lytte 
på  en  opbyggende  og  oplysende  måde. 
Grace  Almin, 
Gapan  3.  ward, 
Gapan  Stav  i  Filippinerne 

Det  er  meget  svært  at  udholde  og 
overvinde  sladder  om  os  selv.  Men 


H  o  N  A 

28 


som  medlemmer  af  Kirken  har  vi  de 
nødvendige  hjælpemidler,  nemlig 
bøn,  Kirkens  lærdomme  og  de  hellige 
skrifter,  der  kan  få  os  til  at  indse,  at 
vi  har  stor  værdi  i  Guds  øjne.  Vi  må 
aldrig  glemme  at  lade  vores  indre 
lys  skinne,  uanset  hvad  andre  siger 
om  os. 

Malalatiana  N.  Randrianalidera, 
Antananarivo  2.  Gren, 
Antarumarivo  Distrikt  på  Madagaskar 

I  min  korte  tid  som  medlem  af 
Kirken  har  jeg  indset,    at   andres 
sladder  er  årsag  til,  at  nogle  menne- 
sker   bliver    mindre    aktive.    Når 
nogen  begynder  at  sprede  sladder, 
bør  vi  være  et  godt  eksempel  for 
dem.  Vi  skal  blive  ved  med  at  elske 
og  styrke  dem. 
Suzette  Satsatin, 
Libon  Gren, 
Ugao  Distrikt  i  Filippinerne 

Det  gør  altid  ondt,  når  vi  erfarer, 
at  nogen  ødelægger  vores  omdømme, 
men  vi  skal  huske  på,  at  vores  sande 
venner  vil  støtte  os.   Vi  kan  tale 
venligt  til  dem,  der  sladrer  om  os,  og 
hjælpe  dem  til  at  forstå  læren  om 
ikke  at  bagtale  andre  (se  Jak  4:11). 
Elisabetta  Marangon, 
Treviso  Gren, 
Venedig  Stav  i  Italien 


Kristus  spurgte  nephiterne:  »Hvad 
slags  mænd  burde  I  da  ikke  være? 
Sandelig  siger  jeg  jer:  Som  jeg  er« 
(3  Nephi  27:27).  Når  vi  er  offer  for 
sladder,  eller  når  vi  hører  sladder, 
kan  vi  spørge  os  selv:  »Hvad  ville 
Jesus   Kristus   gøre?«   Hvis   vi   har 
Ånden  med  os,  vil  vi  handle,  sådan 
som  han  ville  have  gjort. 
Nestor  Pabiån  Rodriguez, 
Villa  Aguirre  Gren, 
Tandil  Distrikt  i  Argentina 

Engang  læste  jeg  et  citat  i  foyeren 
på  et  hospital:  »Når  du  hører  noget 
dårligt  om  et  andet  menneske,  så  lad 
være  med  at  bringe  det  videre,  for 
det  er  måske  ikke  sandt.  Og  hvis  du 
senere  finder  ud  af,  at  det  er  sandt,  så 
husk,  at  det  er  ædelt  at  tie  stille.« 

Når  nogen  spreder  rygter  om  mig, 
så  husker  jeg  på  det,  som  min  mor 
sagde  til  mig:  »Når  nogen  håner  dig, 
så  husk  på,  at  Kristus,  Guds  Søn,  led 
de  største  forhånelser  af  alle.« 
Martin  Apolo, 
Foz  Do  Iguagu  Ward, 
Cascavel  Stav  i  Brasilien 

Jeg  læste  engang  teksten  til  en 
salme  i  A  Liahona  (portugisisk) ,  som 
gav  mig  noget  at  tænke  over.  Teksten 
lød:  »Du,  som  dadler  og  fordømmer, 
fejl  du  hos  din  broder  ser;  spørg  dig 


selv  om  det  sig  sømmer  en,  som 
selv  så  skrøb'lig  er«  (»Du,  som  dadler 
og  fordømmer«.  Salmer  og  sange, 
nr.  158). 

Når  vi  tager  del  i  sladder,  giver  vi 
afkald  på  velsignelser  til  fordel  for  et 
øjebliks  unyttig  tidsfordriv. 
Andreli  Fernandes  Ribeiro  Viana, 
Itapetininga  2.  Gren, 
Itapetininga  Distrikt  i  Brasilien 

Du  hjælpe  os  ved  at  besvare  nedens- 
tående spørgsmål.  Send  dit  svar  til  os 
inden  den  1.  november  1999.  Send 
det  til  SPØRGSMÅL  OG  SVAR, 
International  Magazine,  50  East 
North  Temple  Street,  Salt  Lake  City, 
UT  84150-3223,  USA,  eller  send  det 
via  e-mail  til  os  på  CUR-Liahona- 
lMag@ldschurch.org.  Skriv  svaret 
på  dit  eget  sprog.  Husk  at  vedlægge 
fulde  navn,  alder,  privatadresse  samt 
vuard  og  stav.  Hvis  det  er  muligt  kan 
du  vedlægge  et  billede  af  dig  selv. 
Dette  billede  bliver  ikke  returneret. 
Hvis  dit  svar  er  meget  personligt,  kan 
du  bede  om,  at  dit  navn  tilbageholdes. 
Vi  trykker  et  repræsentativt  udvalg  af 
svarene. 

SPØRGSMÅL:  Jeg  er  meget  genert, 
og  jeg  trænger  til  at  få  en  større 
omgangskreds.  Hvordan  kan  jeg 
udvikle  gode  venskaber?  D 

EVANGELIECENTREREDE 
AKTIVITETER 


Kan  du  ikke  finde  på  en  aictivitet  til  en  ungdoms-  eller  wardsaktivitet?  Så  er  her  nogle 
forslag  til  evangeliecentrerede  aktiviteter.  Brug  ideerne.  Tilpas  dem.  Find  selv  på  sfove 
ideer,  som  bygger  på  evangeliske  principper. 

UDVIKLING  AF  TALENTER 
OG  LEDEREVNER 

■  Besøg  jeres  lokale  bibliotek. 
Lær,  hvordan  I  benytter  det  fuldt 
ud. 

■  Afhold  et  etnisk  madlavnings- 
kursus. Bed  en,  som  kommer  fra  et 
andet  land,  eller  en  hjemvendt  missi- 
onær om  at  komme  og  vise  jer, 
hvordan  man  tilbereder  lækker  uden- 
landsk mad. 

■  Besøg  en  virksomhed,  der  har 
åbent  på  et  tidspunkt,  hvor  I  kan  tage 
derhen  (en  avisredaktion,  en  radi- 
ostation, en  døgnkiosk  eller  lignende) 
og  hør  noget  mere  om,  hvad  man 
laver  der. 

■  Indbyd  en  kvalificeret  lærer  til 
at  undervise  i  førstehjælp. 

■  Bed  nogen  om  at  undervise 
gruppen  i,  hvordan  man  dirigerer. 
Dan  derefter  et  »orkester«  og  brug 


fantasien  til  at  fremstille  instrumenter 
af  almindelige  dagligdags  ting. 

■  Planlæg  en  fireside  for  hele 
wardet  om  et  vigtigt  emne,  som  f.eks. 
missionering,  studium  af  skriften 
eller  vidnesbyrd. 

■  Bed  nogen  om  at  komme  og  tale 
om,  hvordan  man  søger  og  finder 
arbejde, 

SUPPLERENDE 
FAMILIEAKTIVITETER 

■  Afhold  en  slægtsforsknings- 
aften. Lær  at  udføre  slægtsforsk- 
ning eller  at  skrive  en  personlig 
historie. 

■  Tilbyd  at  være  babysitter  for 
par,  der  skal  i  templet,  eller  for 
søstre,   der  skal   til  hjemkund- 
skabsaften i  Hjælpeforeningen. 
Planlæg  en  gruppeaktivitet  for 
børnene. 

■  Afhold  en  brevskrivnings- 
aften,  hvor  alle  skriver  et  brev  til 
en  lokal  politiker,  en  biskop  eller 
deres  forældre. 

■  Organisér  et  familieaftens 
symposium,   hvor   alle   med- 
bringer deres  yndlingsakti 
vitet  eller  -lektion. 

TJEN  ANDRE 

■  Hjælp  en  velgørende  organisa- 
tion i  dit  lokalsamfund. 

■  Skriv  breve  til  de  missionærer, 
der  er  udsendt  fra  jeres  ward  eller 
gren. 

■  Besøg  biskoppen  eller  grenS' 
præsidenten  og  gør  noget  for  hans 


familie,  såsom  at  lave  mad,  gøre  rent 
eller  ordne  haven. 

■  Syng  for  mennesker,  som  er 
ensomme  eller  bedrøvede.  Og  lad 
være  med  at  vente  til  jul,  man  kan 
sprede  glæde  når  som  helst. 

■  Meld  dig  frivilligt  til  at  tilberede 
og  servere  et  måltid  mad  på  et 
børnehjem  eller  et  lokalt  herberg  for 
hjemløse. 

■  Hold  et  område  af  dit  kvarter 
rent  for  skrald. 

■  Tag  hen  på  hospitalet,  og  læs 
historier  for  børn. 


STYRK  VIDNESBYRD 

■  Bed  missionærerne  i  jeres  område 
om  at  afholde  en  missionærforberedeh 
sesworkshop. 

■  Afhold  en  særlig  aktivitet,  som 
missionærerne  kan  tage  deres  under- 
søgere med  til. 

■  I  kan  skiftes  til  at  tegne  billeder 
af  en  beretning  fra  skrifterne  og  se, 
om  nogen  af  de  andre  kan  gætte, 
hvilken  historie  det  er. 

■  Skriv  et  skuespil  over  en  historie 
fra  Mormons  Bog,  som  I  kan  fremføre 
for  Primary  under  fællestid. 

FIND  NYE  VENNER  I  GODE 
OMGIVELSER 

■  Dan  et  stævnemødepanel.  Lad 
de  unge  piger  fortælle  de  unge 
mænd,  hvad  de  kan  lide  at  lave,  hvad 
der  irriterer  dem  og  så  videre,  og  lad 
de  unge  mænd  gøre  det  samme. 

■  Bed  alle  om  at  medbringe 
deres  yndlingsopskrift,  og  lav  så 
en  kogebog. 

■  Afhold  en  Mormonote- 
brainstormingskonkurrence, 
og  lav  jeres  egne  Mormo- 
noteplakater. 

■  Send  os  nogle  af 

de  aktiviteter,   som  I 

har  haft  glæde  af  Send 

jeres  forslag  og  om  muligt 

et   foto   til   Activity  Ideas, 

International  Magazine,   50 

East  North  Temple  Street, 

Salt  Lake  City,  UT  84150- 

3223,  USA.  n 


Ældste  Carlos  E.  Asay  (1926-1999) 

Emeritusmedlem  af  De  Halvfjerds  Første  Kvorum 
og  tidligere  præsident  for  templet  i  Salt  Lake  City 


TEMPEL- 
KLÆDNINGEN 


»ET  YDRE  UDTRYK  FOR  EN 
INDRE  FORPLIGTELSE« 

Ved  et  seminar  for  nye  tempelpræsi- 
denter  og  deres  hustruer  for  få  år 
siden  fortalte  ældste  James  E. 
Faust,  som  på  det  tidspunkt  var  medlem  af 
De  Tolv  Apostles  Kvorum,  om,  hvordan 
han  var  blevet  kaldet  til  generalautoritet. 
Præsident  Harold  B.  Lee  stillede  ham  kun 
ét  spørgsmål:  »Bærer  du  din  tempelklæd- 
ning på  rette  måde?«  Det  kunne  han  kun 
bekræfte.  Han  spurgte  så,  om  præsident 
Lee  ikke  havde  andre  spørgsmål  med 
hensyn  til  hans  værdighed.  Præsident  Lee 
svarede,  at  det  ikke  var  nødvendigt,  for 
erfaringen  havde  lært  ham,  at  den  måde, 
som  man  bærer  sin  tempelklædning  på,  er 
et  udtryk  for,  hvordan  vedkommende  har 
det  med  Kirken  og  alt  det,  der  hører  den 
til.  Det  er  et  mål  for  ens  værdighed  og 
hengivenhed  over  for  evangeliet. 

Der  er  folk,  som  gerne  så,  at  vi  havde 
detaljerede  regler  for  påklædning,  som 
besvarede  ethvert  tænkeligt  spørgsmål  om, 
hvordan  tempelklædningen  bør  bæres.  De 
ville  gerne  have,  at  præstedømmelederne 
udstedte  påbud  om  længder,  regler  for, 
hvornår  og  hvordan  den  skal  og  ikke  skal 

bæres  og  håndhævede  hårde  straffe  for 
dem,  der  ikke  levede  helt  op  til  standarden. 
Sådanne  mennesker  ønsker,  at  Kirkens 
medlemmer  skal  fokusere  på  sømhøjder 
og  se  gennem  fingre  med  Jesu  Kristi  evan- 
geliums mere  tungtvejende  anliggender 
(se  Matt  23:23-26). 

Men  de  fleste  sidste  dages  hellige  glæder 
sig  over  den  moralske  handlefrihed,  som  en 
kærlig  himmelsk  Fader  har  skænket  dem. 
De  værdsætter  den  tillid,  som  Herren  og 
Kirkens  leder  viser  dem,  en  tillid,  som 
kommer  til  udtryk  i  denne  udtalelse  fra 
profeten  Joseph  Smith:  »Jeg  lærer  dem  de 
korrekte  principper,  og  så  styrer  de  sig  selv.«^ 

Lamaniten  Samuel  sagde: 

»Og  kom  nu  i  hu,  kom  i  hu,  mine 
brødre,  at  enhver,  som  omkommer, 
omkommer  efter  sin  egen  vilje,  og  den,  der 
øver  uretfærdighed,  gør  det  mod  sig  selv; 
thi  se,  I  er  frie,  I  har  lov  til  at  gøre,  som  I 
vil;  thi  Gud  har  givet  jer  kundskab,  og  han 
har  gjort  jer  fri. 

Han  har  skænket  jer  evnen  til  at  kende 
det  gode  fira  det  onde,  og  han  har  givet  jer 
frihed  til  at  vælge  liv  eller  død;  og  I  kan  gøre 


Ved  indgåelse 


AF  HELLIGE  PAGTER  MED 

godt  og  blive  bragt  tilbage  til  det 
gode  eller  blive  gengældt  med  det 
gode,  eller  1  kan  gøre  ondt  og  blive 
gengældt  med  det,  som  er  ondt« 
(Helaman  14:30-31). 

Jeg  mener,  at  der  er  essentielle  ting, 
som  man  bør  vide  i  forbindelse 
tempelklædningen.  Og  når  en  sidste 
dages  hellig  har  opnået  den  kundskab, 
vil  de  i  tro  bære  tempelklædningen  og 
bære  den  korrekt,  ikke  fordi  nogen 
holder  øje  med  deres  adfærd,  men 
fordi  de  forstår  denne  hellige  klæd- 
nings dyder  og  ønsker  at  »gøre  godt  og 
blive  bragt  tilbage  til  det  gode«.  Men 
når  man  på  den  anden  side  ikke 
forstår  tempelklædningens  hellige 
natur,  vil  man  være  mere  tilbøjelig  til 
blot  at  betragte  den  som  et  hvilket 
som  helst  andet  stykke  tøj. 

Den  viden  om  det  hellige  præstC' 
dømmes  tempelklædning,  som  er 
vigtig  at  besidde,  kan  opdeles  i  tre 
kategorier:  Guds  rustning,  historisk 
baggrund  og  nutidige  profeters 
lærdomme.  Jeg  vil  fremlægge  nogle 
informationer  om  hver  af  disse 
kategorier  i  håb  om,  at  mine  ord 
vil  mane  til  større  værdsættelse 
af  tempelklædningen  og  inspirere  de 
hellige  til  at  bære  den  værdigt  og 
korrekt. 


a 


''ennem  sine  tjenere  har  Herren 
belært  os  om,  at  vi  skal  iføre  os 
»retfærdighedens  rustning« 
(2  Nephi  1:23;  se  også  Ef  6;  13). 

GUDS  RUSTNING 

Vi  er  i  krig!  Vores  fjende  er  ikke 
en  invasionshær  fra  et  naboland  eller 
en  flåde  fra  en  oversøisk  stormagt. 
Kuglerne  hvisler  ikke  om  ørerne  på 
os,  ej  heller  eksploderer  der  bomber  i 
eller  omkring  vore  hjem.  Ikke  desto 
mindre  står  vi  midt  i  en  kamp  på  liv 
og  død  mod  styrker,  der  kan  knuse  os 
og  sende  os  ned  i  det  åndelige  neder- 
lags dybder,  hvis  vi  ikke  passer  på. 

Jeg  hentyder  her  naturligvis  til 
kampen  »mod  myndigheder  og 
magter,  mod  verdensherskerne  i  dette 
mørke,  mod  åndemagterne  i  himmel- 
rummet«, som  apostlen  Paulus  talte 
om  (se  Ef  6:12).  Jeg  hentyder  til  den 
bølge  af  umoral,  kriminalitet,  narko- 
og  alkoholmisbrug  og  andre  nedbry- 
dende påvirkninger,  som  truer  vores 
samfund.  Sådanne  truende  påvirk- 
ninger, sammen  med  andre  farer, 
udgør  »djævelens  snigløb«  (Ef  6:11), 
som  vi  må  holde  stand  imod  i  disse 
»hårde  tider«  (2  Tim  3:1). 

Paulus  gav  os  dette  råd:  »Tag 
derfor  Guds  fulde  rustning  på,  for  at  1 
kan  stå  imod  på  den  onde  dag,  over- 
vinde alt  og  bestå«  (Ef  6:13).  Med 
sine  profetiske  evner  kunne  Paulus 
forudse  de  ugudelige  forhold,  som 
skulle  herske  på  jorden  i  vore  dage. 
Derfor  rådede  han  alle  hellige  til 
at  have  »sandhed  som  bælte  om 
lænden«  (vers  14),  at  iføre  sig 
»retfærdighed  som  brynje«  (vers  14), 
at  tage  på  deres  fødder  »villighed  til 
at  gå  med  fredens  evangelium«  (vers 


15),  at  gribe  »troens  skjold«  (vers 
16),  at  tage  »frelsens  hjelm«  på 
hovedet  (vers  17),  at  fatte  »Andens 
sværd,  som  er  Guds  ord«  (vers  17)  og 
altid  bede  (se  vers  18),  så  de  kunne 
blive  beskyttet.  Han  vidste,  at  en 
rustning  smedet  af  sandhed,  retfær- 
dighed, tro,  ånd  og  bøn  ville  beskytte 
folk  mod  de  »brændende  pile«  (vers 
16),  som  smedes  og  udslynges  af 
Satan  og  hans  håndlangere. 

Men  der  er  endnu  en  del  af  rust- 
ningen, som  er  værd  at  se  nærmere 
på.  Det  er  det  særlige  undertøj,  der 
kendes  som  tempelklædningen  eller 
det  hellige  præstedømmes  klædning 
og  som  bæres  af  medlemmer  af  Jesu 
Kristi  Kirke  af  Sidste  Dages  Hellige, 
som  har  modtaget  deres  tempelbega- 
velse. Denne  klædning,  der  bæres  dag 
og  nat,  har  tre  vigtige  formål:  Det  er 
en  påmindelse  om  de  hellige  pagter, 
som  man  har  indgået  med  Herren  i 
hans  hellige  hus,  en  beskyttende 
klædning  til  kroppen  og  et  symbol  på  . 
den  sømmelighed  i  påklædning  og  ' 
levevis,  som  bør  alle  karakterisere 
Kristi  ydmyge  efterfølgere. 

Det  står  skrevet,  at  »den  hvide 
tempelklædning  symboliserer  renhed 
og  er  med  til  at  sikre  ærbarhed, 
respekt  for  Guds  egenskaber  og,  alt 
efter  i  hvor  høj  grad  man  ærer  den, 
er  den  symbol  på  det,  som  Paulus  kaldte 
at  iføre  sig  Guds  fulde  rustning 
(Ef  6:13;  sammenlign  med  L&P 
27:15)  ...  Tempelklædningen  rummer 
flere  enkle  mærker,  der  henvender 


opmærksomheden  på  evangeliske 
principper  som  lydighed,  sandhed, 
liv  og  det  at  være  en  Kristi  discipel.«'^ 

Der  kunne  siges  meget,  meget 
mere  om  krigen  om  menneskesjæ- 
lene og  Guds  fulde  rustning.  Krigen 
på  jorden  begyndte  i  Adams  dage, 
den  fortsatte  gennem  årene  med 
Moses  og  israelitterne  og  raser  stadig 
i  denne  uddeling,  der  kaldes  tidernes 
fylde,  en  uddeling,  der  blev  indvarslet 
med  de  åbenbaringer,  som  profeten 
Joseph  Smith  modtog.  Derfor  vil  den 
beskyttende  klædning,  der  sætter  os  i 
stand  til  at  modstå  Satans  brænd- 
ende pile,  fortsat  have  stor  betydning. 

Vi  skal  iføre  os  Guds  rustning,  som 
apostlen  Paulus  talte  om  og  som  blev 
gentaget  i  nutidige  åbenbaring  (se 
L&P  27:15-18).  Vi  skal  også  iføre  os 
»retfærdighedens  rustning«  (2  Nephi 
1:23),  som  symboliseres  ved  tempel- 
klædningen. Ellers  risikerer  vi  at 
tabe  krigen  og  omkomme. 

Den  tunge  rustning,  som  gamle 
dages  krigere  bar  og  som  bestod  af 
hjelm,  skjold  og  brynje,  kunne 
afgøre  udfaldet  af  nogle  slag.  Men 
livets  virkelige  slag  i  vore  dage,  vil 
blive  vundet  af  dem,  der  er  iført  en 
åndelig  rustning,  nemlig  en  rustning, 
der  består  af  tro  på  Gud,  tro  på  en 
selv,  tro  på  ens  sag  og  tro  på  ens 
ledere.  Den  del  af  rustningen,  der 
kaldes  tempelklædningen,  er  ikke 
blot  et  varmt  og  behageligt  stykke 
tøj,  men  den  styrker  også  bæreren  til 
at  modstå  fristelser,   afværge  onde 

indflydelser  og  stå  fast  for  retfærdig- 
hedens sag. 

HISTORISK  BAGGRUND 

Man  må  forstå,  at  »det,  som  hører 
Herren  til«  (2  Nephi  4: 16),  lige  siden 
verdens  begyndelse  har  omfattet 
hellige  klædninger.  Skrifterne  inde- 
holder mange  henvisninger  til 
særlige  klædninger,  som  fortidens 
folk  bar.  Før  Adam  og  Eva  blev  bort- 
vist fra  Edens  have,  blev  de  iført  en 
hellig  klædning.  Vi  kan  læse:  »Gud 
Herren  lavede  skindtøj  til  Adam  og 
hans  kvinde  og  gav  dem  det  på« 
(1  Mos  3:21). 

De  modtog  denne  klædning  i 
forbindelse  med  belæringer  om  forso- 
ningen, ofre,  omvendelse  og  tilgivelse 
(se  Moses  5:5-8).  Tempelklædningen 
gives  til  sidste  dages  hellige  under 
lignende  omstændigheder.  Den  gives 
som  en  påmindelse  til  bæreren  om 
det  fortsatte  behov  for  omvendelse, 
behovet  for  at  ære  bindende  pagter 
indgået  i  Herrens  hus  og  behovet  for 
at  værdsætte  og  bevare  dyden  i  vores 
hverdag,  så  vi  kan  gøre  krav  på  de 
lovede  velsignelser. 

Moses  fik  befaling  om  at  iføre 
Aron  og  andre  mænd  hellige  klæd- 
ninger og  præstedragter,  som  forbe- 
redelse til  at  de  skulle  gøre  tjeneste  i 
tabernaklet.  Herren  sagde  til  Moses: 
»Lad  din  bror  Aron  og  hans  sønner 
træde  frem  for  dig  ud  af  israeUtternes 
midte  ...  Du  skal  lave  hellige  klæder 
til  din  bror  Aron  til  ære  og  pryd  ...  for 


at  hellige  ham  til  at  gøre  præste tje- 
neste for  mig«  (2  Mos  28:1-3). 

Henvisninger  til  Arons  klædning 
og  den  præstedragt,  som  udvalgte 
leder  i  Det  Gamle  Testamente  bar,  er 
ledsaget  af  udtryk  som  »prægtigt 
klæde«,  »herlige  klædebon«,  »ære  og 
pryd«  og  »frelsens  klæder«.^  Disse 
udtryk  er  måske  mere  specifikt  rettet 
mod  den  dragt,  der  blev  båret  af  dem, 
der  gjorde  tjeneste  i  tabernaklet  eller  i 
templets  ritualer,  men  disse  malende 
udtryk  kan  også  bruges  om  den 
hellige  klædning,  der  bæres  dagligt  af 
dem,  »der  kalder  sig  efter  [Guds] 
navn  og  forsøger  at  [blive]  hellige« 
(L&dP  125:2).  De  hellige  tempelklæd- 
ningers ærværdige,  herlige  og  dyre- 
bare natur,  hvadenten  de  kun  bæres  i 
templet  eller  i  dagligdagen  under 
vores  almindelige  tøj,  er  større  end 
det  materiale,  de  er  lavet  af  Deres 
sande  værdi  og  skønhed  anses  for 
dyrebar  eller  herlig,  når  de  betragtes 
med  »troens  øje«  (Alma  5:15). 

»Tempelklædningen  er  ufuld- 
stændig uden  det,  som  den  er  tegn  på 
...  Den  beskytter  dig  ikke,  medmindre 
du  er  tro  mod  dine  pagter,  og  tempel- 
klædningen har  kun  betydning  i  det 
omfang,  at  du  ikke  vanærer  den.  Kun 
på  betingelse  af,  at  du  ikke  vanærer 
den,  at  du  er  ren  og  at  du  er  tro  mod 
dine  pagter,  vil  du  have  gavn  af 
tempelklædningen,«  skrev  Hugh 
Nibley,  der  er  emeritusprofessor  i 
oldtidsskrifter  ved  Brigham  Young 
University."* 


Ja,  tempelklædningen  er  blevet 
båret  af  profeter  og  andre  retfær- 
dige hellige  gennem  tiden,  når  som 
helst  præstedømmets  ordinancer  og 
templet  har  været  tilgængeligt  for 
menneskenes  børn.  Da  Kirken  blev 
genoprettet  i  vor  tid,  blev  de  hellige 
præstedømmeordinancer,  som  har 
med  det  hellige  tempel  at  gøre, 
åbenbaret  for  profeten  Joseph 
Smith.  De  åbenbaringer,  som  han 
modtog,  omfattede  belæringer  om 
tempelklædningen. 

Der  er  mange  henvisninger  i 
skrifterne  til  klædninger  og  dragter. 
Enok  udtalte:  »...  jeg  [så]  himlene 
åbne  sig,  og  jeg  blev  iklædt 
herlighed«  (Moses  7:3).  Jakob  talte 
om  en  dommens  dag,  hvor  »vi  skal 
have  fuldkommen  kundskab  om 
al  vor  synd,  vor  urenhed  og  vor 
nøgenhed,  og  de  retfærdige  skal 
have  fuldkommen  kundskab  om 
deres  glæde  og  deres  retfærdighed 
og  være  iklædt  renhed,  ja,  retfærdig- 
heds klædning«  (2  Nephi  9:14). 
Esajas  jublede  og  sagde:  »Gud  ...  har 
klædt  mig  i  frelsens  klæder  og  hyllet 
mig  i  retfærdighedens  kappe«  (Es 
61:10).  Alma  henviste  til  »alle  de 
hellige  profeter,  hvis  klæder  er 
rensede  og  pletfri,  rene  og  hvide« 
(Alma  5:24).  Disse  og  andre  profe- 
tiske udtalelser  henviser  ikke  alene 
til  en  indre  renhed  og  uskyld,  men 
også  sjælens  pletfri  klædning,  som  et 
tegn  på  et  liv  i  godhed  og  hengi- 
venhed mod  Gud. 

NUTIDIGE  PROFETERS  LÆRDOMME 

Jeg  er  bange  for,  at  for  mange 
medlemmer  af  Kirken  tager  de  løfter 
om  beskyttelse  og  velsignelser,  der 
knytter  sig  til  tempelklædningen,  for 
givet.  Nogle  bærer  den  forkert,  og 
andre  undlader  at  bære  den,  når  det 
passer  dem.  I  sådanne  tilfælde  tilsi- 
desættes nutidige  profeters,  seeres 
og  åbenbareres  vejledning,  og  den 
åndelige  beskyttelse  bringes  i  fare. 

I  et  brev  fra  Det  Første  Præsident- 
skab fra  den  3.  juli  1974  blev  Kirkens 
medlemmer  mindet  om  tempelklæd- 
ningens hellige  natur:  »Bæreren  af 
den  hellige  tempelklædningen  bør 
altid  lægge  sig  dens  hellighed  på 
sinde  ...  de  velsignelser,  som  opnås 
ved  at  holde  vores  pagter  opvejer  i 
rigt  mål  ethvert  ubehag.  At  bryde 
vore  pagter  er  at  give  afkald  på  den 
beskyttelse  og  de  velsignelser,  som 
loves  for  lydighed  mod  dem.«^ 

Og  i  et  brev  til  præstedømmele- 
derne dateret  den  10.  oktober  1988 
kom  Det  Første  Præsidentskab 
med  følgende  vigtige  udtalelse  om, 
hvordan  tempelklædningen  bør 
bæres: 

»Kirkens  medlemmer,  som  er 
blevet  iklædt  tempelklædningen, 
har  indgået  pagt  om  at  bære  den 
gennem  hele  deres  liv.  Dette 
betyder,  at  den  skal  bæres  som 
undertøj  både  dag  og  nat.  Denne 
hellige  pagt  er  mellem  medlemmet 
og  Herren.  Medlemmerne  bør  søge 
Herrens  Ånd,  for  at  finde  svar  på 


de  personlige  spørgsmål,  de  har  om 
at  bære  tempelklædningen  ...  Løftet 
om  beskyttelse  og  velsignelser 
afhænger  af  værdighed  og  trofasthed 
i  at  holde  pagterne. 

Den  grundlæggende  lære  må 
være  at  bære  tempelklædningen  og 
ikke  søge  anledninger  til  at  tage  den 
af  Derfor  bør  medlemmerne  ikke 
tage  hele  eller  dele  af  tempelklæd- 
ningen af,  når  de  skal  udføre  havear- 
bejde eller  slappe  af  hjemme  i 
badetøj  eller  uanstændigt  tøj.  De  bør 
heller  ikke  tage  den  af,  når  de 
deltager  i  fritidsaktiviteter,  hvor  de 
med  rimelighed  kan  have  den  på 

\J^ud  Herren  lavede  skindtøj 
til  Adam.  og  hans  kvinde  og 
gav  dem  det  på«  (2  Mos  3:21). 
De  modtog  denne  klædning  i 
forbindelse  med  helæringer  om 
forsoningen,  ofre,  omvendelse 
og  tilgivelse  (se  Moses  5:5-8). 


/ 


gamle  dage  hlev  præstedragten 
beskrevet  med  ord  som  »ære  og 
pryd«  og  »frelsens  klæder«.  Disse 
ord  passer  også  på  den  klædning, 
der  hæres  af  dem,  »der  kalder  sig 
efter  [Guds]  navn  og  forsøger  at 
[hlive]  hellige«  (L6?P  125:2). 


under  det  almindelige  tøj.  Når 
tempelklædningen  skal  tages  af, 
f.eks.  ved  svømning,  bør  den  tages  på 
igen,  så  hurtigt  som  muligt. 

Principperne  om  anstændighed  og 
om  at  holde  legemet  passende 
påklædt  er  nødvendigvis  en  del  af 
pagten  og  bør  være  afgørende  for 
beskaffenheden  af  alt  det  tøj,  man 
har  på.  Medlemmer  af  kirken,  der  har 
modtaget  deres  begavelse,  bærer 
tempelklædningen  som  en  påmin- 
delse om  de  hellige  pagter,  de  har 
indgået  med  Herren  samt  som  en 
beskyttelse  mod  fristelser  og  ondskab. 
Hvorledes  den  bæres  er  det  ydre  udtryk 

for  den  indre  forpligtelse  til  at  følge 
Frelseren.  «^ 

Præsident  Joseph  F.  Smith  nærede 
meget  bestemte  meninger  om, 
hvordan  tempelklædningen  burde 
bæres.  Han  sagde:  »Herren  har  givet 
os  det  hellige  præstedømmes  klæd- 
ning, og  I  ved,  hvad  det  vil  sige.  Og 
dog  er  der  dem  iblandt  os,  der  skam- 
ferer den  for  at  kunne  følge  verdens 
tåbelige,  tomme  og  (tillad  mig  at  sige 
det)  usømmelige  skikke.  I  deres  iver 
for  at  følge  disse  moder,  viger  disse 
mennesker  ikke  tilbage  for  at  skam- 
fere det,  som  de  burde  betragte  som 
det  helligste  i  denne  verden,  næst 
efter  deres  egen  dyd,  næst  efter  deres 
egen  renhed.  De  burde  betragte  det, 
som  Gud  har  givet  dem,  som  helligt 
og  ikke  ændre  eller  lave  om  på  den 
udformning  i  hvilken  Gud  gav  dem 
den.  Lad  os  have  moralsk  mod  til  at 
stå  imod  modens  luner,  og  især  i  de 
tilfælde,  hvor  moden  vil  tvinge  os  til 
at  bryde  en  pagt  og  derved  begå  en 
alvorlig  synd.«^ 

I  sin  bog  The  Holy  Tempel  (Det 
hellige  tempel)  forklarede  ældste 
Boyd  K.  Packer  fra  De  Tolv  Apostles 
Kvorum  tydeligt,  hvorfor  det  er  så 
vigtigt  at  bære  tempelklædningen 
korrekt. 

»Tempelklædningen  repræsen- 
terer hellige  pagter.  Den  fremmer 
blufærdighed  og  bliver  et  værn  og 
beskyttelse  for  bæreren. 

Det  at  bære  en  sådan  tempel- 
klædning afholder  ikke  medlemmerne 

fra  at  bære  de  pæne  klæder,  som 
almindeligvis  bæres  rundt  omkring  i 
verden.  Kun  påklædning,  som  er 
usømmelig  eller  yderliggående  vil 
være  uforenelig  med  tempelklæd- 
ningen.«^ 

Hvad  mere  behøver  vi  at  sige  om 
tempelklædningen  og  den  måde, 
hvorpå  den  bør  bæres  og  behandles? 
Principperne  er  tydeligt  fremsat,  og 
det  er  op  til  bærerne  og  deres  samvit- 
tighed at  leve  derefter.  Troende 
mennesker  skal  ikke  befales  i  alle 
ting,  for  de  forsøger  ikke  at  undskylde 
sig  i  mindste  måde  eller  beklage  sig 
over  manglen  på  en  moselovslig- 
nende  beklædningsstandard.  I  stedet 
tilpasser  de  deres  påklædning  og 
adfærd  efter  det,  som  Gud  og  hans 
profeter  har  sagt  og  lader  Guds 
retfærdighed,  barmhjertighed  og 
langmodighed  få  fuld  råderet  i  deres 
hjerte  (se  Alma  42:29-3 1) . 

EN  PÅMINDELSE,  SOM  VI  BÆRER 

Jeg  kan  godt  lide  at  betragte 
tempelklædningen  som  Herrens 
måde  at  lade  os  tage  en  del  af 
templet  med  os,  når  vi  går.  Det  er 
sandt,  at  når  vi  forlader  Herrens  hus, 
har  vi  inspirerede  lærdomme  og 
hellige  pagter  skrevet  i  vores  sind  og 
hjerte.  Men  den  eneste  håndgribe- 
lige påmindelse,  som  vi  bærer  med  os 
ud  i  verden,  er  tempelklædningen. 
Og  skønt  vi  ikke  altid  kan  være  i 
templet,  kan  en  del  af  det  altid  være 
med  os  og  velsigne  os. 


Glem  ikke  at  ordet  klædning 
anvendes  symbolsk  i  skrifterne  og 
giver  yderligere  mening  til  andre  ord, 
som  hvid,  ren,  retfærdig,  sømmelighed, 
ceremoniel,  hellig,  præstedømme,  skøn, 
fuldkommen,  frelse,  ubesmittet,  værdig, 
hvide  klæder,  skjold,  beskyttelse,  pletfri, 
lydefri,  rustning,  pagter,  løfter,  velsig- 
nelser, respekt,  evigt  liv  og  så  videre. 
Alle  disse  ord  har  en  særlig  plads  i 
det  ordforråd,  der  benyttes  af  dem, 
der  stræber  efter  at  være  hellige. 

Om  en  udvalgt  gruppe  troende 
står  der  skrevet:  »Men  nogle  få  har 
du  i  Sardis,  som  ikke  har  sølet  deres 
klæder  til,  og  de  skal  vandre  med 
mig  i  hvide  klæder,  for  det  er  de 
værdige  til. 

Den,  der  sejrer,  skal  klædes  i  hvide 
klæder,  og  jeg  vil  aldrig  slette  hans 
navn  af  livets  bog,  men  vedkende  mig 
hans  navn  over  for  min  fader  og  hans 
engle«  (Åb  3:4-5). 

Hvor  ville  det  være  vidunderligt, 
hvis  alle  Kirkens  medlemmer 
vandrede  med  Gud  i  hvide  klæder  og 
blev  regnet  blandt  de  hellige  i  Sardis! 

Husk  altid  på,  at  symbolsk  set  er 
selve  vores  frelse  afriængig  af  vores 
tempelklædnings  tilstand.  Profeten 
Alma  fortalte  Kirkens  medlemmer  i 
sin  tid,  at  de  ikke  kunne  blive  frelst, 
medmindre  deres  klæder  symbolsk 
blev  vasket,  renset  og  gjort  hvide  ved 
Jesu  Kristi  blod.  Han  sagde: 

»Intet  menneske  kan  blive  saligt, 
uden  at  dets  klæder  bliver  vasket 
hvide,   ja   dets   klæder  må  renses. 


indtil  al  besmittelse  er  fjernet  ved 
hans  blod,  om  hvem  vore  fædre 
sagde,  at  han  skulle  komme  for  at 
forløse  sit  folk  fra  dets  synder  ... 

Har  I  vandret  og  holdt  jer  ulaste- 
lige for  Gud?  Dersom  1  i  denne  stund 
blev  kaldt  på  til  at  gå  på  den  anden 
side,  kunne  I  da  sige  til  jer  selv,  at  I 
har  været  tilstrækkeligt  ydmyge?  At 
jeres  klæder  er  blevet  renset  og  gjort 
hvide  ved  Kristi  blod,  han,  som  skal 
komme  og  forløse  sit  folk  fra  deres 
synder?«  (Alma  5:21,  27). 

Det  er  min  bøn,  at  vores  tempel- 
klædning må  blive  renset  ved  Kristi 
blod,  og  at  vi  i  vores  sind  og  hjerte 
vil  vedkende  os  erklæringen  om, 
at  »Zion  skal  tiltage  i  skønhed  og 
herlighed  ...  og  iføre  sig  sine  skønne 
klæder«  (L&J  82:14).  D 


NOTER 

1.  Som,  citeret  af  John  Taylor  i  »The 
Organization  of  the  Church,«  Millennial 
Star,  den  15.  november  1851,  s.  339). 

2.  Evelyri  T  Marshall,  »Garments«  i 
Encyclopedia  of  Mormonism,  redigeret  af 
Daniel  H.  Ludlow,  fem  bind,  1992,  2:534; 
fremhævelse  tilføjet. 

3.  Encyclopedia  of  Mormonism, 
2:534-535. 

4.  »Sacred  Vestments:  A  Preliminary 
Report«,  Foundation  for  Ancient 
Research  and  Mormon  Studies,  1986, 

s.  13. 

5.  Brev  fra  Det  Første  Præsidentskab, 
den  3.  juli  1974. 

6.  Brev  fra  Det  Første  Præsidentskab, 
den  10.  oktober  1988,  tilføjelse  frem- 

7.  »Fashion  and  the  Viola tion  of 
Covenants  and  Duty«,  Improvement  Era, 
august  1906,  s.  813. 

8.  The  Holy  Temple,  1980,  s.  75. 

SERET'LANDSBY 


Med  sine  okser,  haver,  udklædte 
frivillige  og  historiske  bygninger  byder 
Salt  Lake  Citys  frilandsmuseum,  Old 
Deseret  Village,  på  en  mulighed  for  at 
lære  mere  om  vores  pionerfortid* 

Old  Deseret  Village  ligger  ved  This  Is  The 
Place-monumentet,  som  markerer  de 
sidste  dages  hellige  pionerers  indtog  i 
Saltsødalen.  Old  Deseret  Village,  der  rummer  rekon- 
struerede eller  autentiske  hjem  og  bygninger  fra 
1847-1869,  vækker  fortiden  til  live.  Frivillige  i 
pionerdragter  står  for  rundvisninger  i  bygningerne, 
der  er  husdyr  i  båse  og  folde,  og  haverne  bugner  af 
blomster  og  grøntsager. 

Fotografierne  på  de  følgende  sider  giver  læserne 
en  mulighed  for  at  vandre  på  det  støvede  stier  i  Old 
Deseret  Village.  Mens  du  vandrer  her,  kan  du  høre 
lyden  af  smedens  hammer,  forundres  over  størrelsen 
på  okserne  eller  spekulere  på,  hvor  mange  menne- 
sker, der  dog  kunne  bo  i  en  bjælkehytte.  Og  det  vil 
måske  give  dig  en  større  kærlighed  til  de  hengivne 
pionerer  fra  Kirkens  historie.  D 


I  haggrunden  til  venstre:  Mange  af  vestens  tidlige  pionerer 
boede  i  små  lerklinede  huse,  som  dette,  der  ejedes  af 
Mary  Fielding  Smith,  enke  efter  Hyrum  Smith.  Øverst  til 
venstre,  indsat:  Midlertidige  boliger,  i  form  af  jordhytter 
som  denne,  var  der  mange  af  i  de  tidlige  pionerbyer. 
Yderste  venstre  hjørne  forneden:  Frivillige  i  gamle  dragter 
giver  Old  Deseret  Village  en  autentisk  stemning.  Indsat 
til  venstre:  En  rekonstruktion  af  Heber  East  Wards 
skolebygning,  der  blev  opført  i  1865  og  som  tjente  både 
som  skole  og  kirkebygning. 

Kort  over  Old  Deseret  Village 


1.  Løvsalen 

2.  Pine  Valleys  kirkebygning 

3.  Milo  Andrus'  hjem 

4.  Ences  hytte 

5.  Heber  East  Wards 
skolebygning 

6.  Dyrestalde 

7.  Savoges  hesteudlejning 

8.  Smedje 

9.  Offentlige  toiletter 

10.  Deseret  News' bygning 
ll.Huntsmons  hotel 
12.  Pionerjordhytte 
13.MaryFielding  Smiths 

hjem 


14.  Købmandshandel 

15.  Møbelsnedkeri 

16.  Niels  O.Andersons  hjem 

17.  Fort  Mantis  kornmølle 

18.  Butik 

19.  Bank 

20.  Barbersalon 

21.  John  B.  Fairbanks' hjem 

22.  Forsamlingshus 

23.  Samuel  Jewkes'  hjem 

24.  Kornmagasin 

25.  Charles  C.  Riths  hjem 

26.  John  W.  Gardiners  hytte 


Torø.  DAVID  GAUNT 


tierover  til  venstre:  En  rekonstruktion  af 
den  kommølle,  som  i  1854  blev  opført 
ved  mundingen  af  Mantis  City  Creek 
Canyon.  Møllen  blev  flyttet  inden  for 
fort  Mantis  mure  i  1857.  Til  venstre:  En 
frivillig  demonstrerer,  hvordan  man 
anvendte  drejebænken  i  møbelsned- 
keriet- Herover:  Rekonstruktion  af  den 
butik,  som  Luther  T.  Tuttle  grundlagde 
i  Manti  omkring  1850.  Øverst:  Den 
engelske  indvandrer  Samuel  Jewkes 
byggede  dette  hus  af  svære 
granstammer  og  trænagler. 


TAG  IMOD  UD 


Det  er  et  stort 
privilegium  at 
være  med  til 
at  forkynde 
budskabet  om 
genoprettelsen, 
Er  du  parat  til 
at  tjene? 


Ældste  L.  Tom  Perry 

De  Tolv  Apostles  Kvorum 


Adam,  Enok,  Noa,  Abraham, 
Moses,  Jesus  Kristus  og 
Joseph  Smith  har  hver  især 
indledt  en  ny  evangelisk  uddeling, 
som  er  en  tidsperiode,  hvor  Herren 
har  mindst  én  bemyndiget  tjener  på 
jorden,  som  besidder  det  hellige 
præstedømmes  nøgler.  Når  Herren 
organiserer  en  uddeling,  bliver  evan' 
geliet  gengivet  på  ny,  så  mennesker  i 
den  pågældende  uddeling  ikke  er 
afhængig  af  tidligere  uddelingers 
kundskab  om  frelsesplanen.  Den 
uddeling,  der  blev  indledt  af  Joseph 
Smith  kaldes  »tidernes  fyldes  udde- 
ling« (L&P  112:30). 

Uddelingen,  som  begyndte  med, 
at  profeten  Joseph  Smith  fik  over- 
draget myndighedsnøgler,  vil  fortsætte, 
indtil  Kristi  andet  komme.  Skønt 
fader  Adam  besidder  nøglerne  til 
alle  uddelinger,  står  Joseph  Smith 
som  overhoved  for  tidernes  fyldes 
uddeling,  der  knytter  alle  tidligere 
uddelingers  nøgler,  magter  og  herlig- 
heder sammen. 

Når  man  læser  de  lærdomme, 
som  beskriver  betydningen  af 
tidernes  fyldes  uddeling,  føler  man 
sig  meget  privilegeret  over  at  få  lov 
til  at  tilhøre  denne  sidste  uddeling, 
hvor  alt  skal  fuldføres  som  forbere- 
delse på  vor  Herres  og  Frelsers 
genkomst.  Det  må  helt  sikkert 
vække  vores  interesse  at  finde  ud  af. 


hvor  vi  hører  til  i  denne  guddom- 
melige plan. 

Når  vi  ser  tilbage  på  tidligere  tider 
og  begynder  på  en  ny  æra  i  Kirken,  er 
det  vores  ansvar  at  spille  en  aktiv 
rolle  i  Kirkens  altfavnende  skæbne. 
Jeg  mener,  at  når  vi  følger  vores 
nuværende  profets  vejledning,  bliver 
dette  en  tid,  hvor  vi  må  forkynde 
Herrens  ord  til  jordens  folk  med 
større  frimodighed  og  større  mod, 
end  vi  hidtil  har  gjort.  Vi  har  det 
lærdomsmæssige  grundlag  for  det,  og 
vi  har  organisationen  til  det.  Vi  har 
opbygget  et  stærkt  lederskab  over 
hele  verden.  1  en  tale  ved  oktober- 
konferencen i  1995  slog  præsident 
Gordon  B.  Hinckley  tonen  an  for  os 
alle,  nu  hvor  vi  går  ind  i  en  ny  fase  af 
denne  tidernes  fyldes  uddeling.  Han 
sagde: 

»Vi  ser  så  mange  omkring  os,  som 
er  ligeglade  med  fremtiden  af  dette 
værk,  som  er  apatiske,  som  taler  om 
begrænsninger,  som  giver  udtryk  for 
frygt,  som  tilbringer  deres  tid  med  at 
grave  frem  og  skrive  om  det,  som  de 
anser  for  svagheder,  men  som  i  virke- 
ligheden er  uden  betydning.  Med 
tvivl  om  værkets  fortid,  har  de  ingen 
visioner  om  dets  fremtid. 

...  Der  er  i  dette  værk  ikke  plads  til 
dem,  som  kun  tror  på  et  evangelium 
af  undergang  og  tungsind.  Evangeliet 
er   godt   nyt.    Der   et   er  budskab 

om  triumf.  Det  er  en  sag,  der  skal 
modtages  med  begejstring. 

Herren  har  aldrig  sagt,  at  der  ikke 
ville  være  problemer.  Vores  folk  har 
kendt  trængsler  af  enhver  art,  når 
dem,  der  har  modvirket  dette  værk, 
er  faldet  over  dem.  Men  tro  har 
været  til  stede  i  al  deres  sorg.  Dette 


Denne  uddeling  begyndte  med  gengivelsen 
af  myndigliedsnøgler  til  profeten  Joseph 
Smith,  i  har  mulighed  for  at  forkynde 
genoprettelsens  budskab  med  større  styrke 
og  virkning  end  nogen  tidligere  generation. 

værk  er  konstant  gået  fremad  og  har 
aldrig  taget  et  skridt  baglæns,  siden 
dets  begyndelse  ... 

Denne  store  sags  fortid  er  glor- 
værdig. Den  er  fyldt  med  helteger- 
ninger, mod,  dristighed  og  tro.  Vor 
tid  er  vidunderlig,  mens  vi  går 
fremad  og  velsigner  menneskers 
tilværelse  overalt,  hvor  de  vil  lytte  til 
budskabet  fra  Herrens  tjenere. 
Fremtiden  bliver  storslået,  når  den 
Almægtige  ruller  sit  glorværdige 
værk  ud  og  velsigner  alle,  som  vil 
acceptere  og  efterleve  hans  evange- 
lium, ja,  det  rækker  tilmed  ud  og 
velsigner  for  evigt  hans  sønner  og 
døtre  i  alle  slægtled  gennem  den 
uselviske  indsats  hos  dem,  hvis 
hjerte  er  fyldt  med  kærlighed  til 
verdens  Forløser  ... 

Jeg  opfordrer  jer  hver  især,  uanset 
hvor  I  som  medlemmer  af  denne 
kirke  er,  til  at  rejse  jer  og  med  en 
sang  i  hjertet  gå  fremad,  efterlev 
evangeliet,  elsk  Herren  og  opbyg 
riget«  (»Hold  kursen  -  bevar  troen«. 
Stjernen,  januar  1996,  s.  71-72). 

I  tilhører  denne  særlige  genera- 
tion. Det  er  ikke  et  tilfælde,  at  I  er  her 
på  dette  vigtige  tidspunkt  i  Herrens 
værks  historie.  I  har  mulighed  for  at 
forkynde  genoprettelsens  budskab 
med  større  styrke  og  virkning,  end 
nogen  tidligere  generation.  I  er  blevet 
bevaret  og  beredt  på  jeres   tid  på 


jorden,  hvor  I  skal  være  en  del  af 
denne  store  styrke,  som  skal  gøre 
denne  tid  til  den  mest  spændende 
periode  i  menneskehedens  historie, 
hvor  vor  Herres  og  Frelsers  evange- 
lium forkyndes  for  vor  himmelske 
Faders  børn.  I  er  bedre  uddannet  og 
forberedt  på  dette  ansvar  end  nogen 
af  de  andre  generationer,  som  har 
boet  på  jorden.  Hvis  jeres  forkyndelse 
skal  have  styrke  og  effekt,  skal  jeres 
ord  underbygges  af  jeres  handlinger. 
Herren  har  fastsat  de  standarder  og 
værdier,  som  I  skal  efterleve  for  at 
modtage  hans  velsignelser.  Verden 
kæmper  med  at  forstå  værdien  af  at 
efterleve  hans  standarder. 

Når  vi  har  lært  alt,  hvad  vi  kan  om 
den  kurs,  som  vi  skal  følge  og  er  trådt 


ind  på  den  sti,  der  fører  til  evigt 
liv,  har  vi  et  ansvar  over  for  andre  af 
vor  himmelske  Faders  børn,  som  har 
brug  for  hjælp.  En  kundskab  om 
Guds  plan  medfører  mange  konse- 
kvenser, hvoraf  den  vigtigste  er  en 
inderlig  følelse  af  taknemlighedsgæld 
mod  denne  verdens  Gud,  Jesus 
Kristus.  Frelsesplanen  bygger  på 
behovet  for  en  forløser.  Jesus 
Kristus  har  udført  sin  rolle.  Han 
sonede  for  vores  synder.  Eller  for  at 
citere  Esajas  og  Peter:  »...  ved  hans 
sår  blev  vi  helbredt«  (Es  53:5;  se  også 
1  Pet  2:24). 

Apostlen  Paulus  havde  en  klar 
fornemmelse  af  denne  dybe  gæld,  da 
han  skrev  dette  i  sit  brev  til  romerne: 
»Så  formaner  jeg  jer,   brødre,   ved 

Guds  barmhjertighed,  til  at  bringe 
jeres  legemer  som  et  levende  og 
helligt  offer,  der  er  Gud  til  behag  - 
det  skal  være  jeres  åndelige  gudstje- 
neste« (Rom  12:1). 

Jeg  udfordrer  jer  til  at  anvende  al 
den  kraff  og  begejstring,  som  jeres 
sjæl  kan  opbyde,  til  at  gå  fremad  i 
dette  store  hverv,  som  vi  har  fået.  Lad 
os  igen  høre  profeten  Joseph  Smiths 
ord  genlyde  i  vore  ører:  »  ...  skal  vi 
ikke  gå  fremad  for  denne  store  sag? 
Gå  fremad,  og  ikke  tilbage.  Frisk  mod 
...  og  fremad  til  sejr!  Lad  jeres  hjerter 
fryde  sig  og  være  glade.  Lad  jorderige 
bryde  ud  i  sang.  Lad  de  døde  synge 
frydesange  til  evig  pris  for  kong 
Emanuel,  som,  før  verden  blev  til,  har 
bestemt  det,  der  vil  sætte  os  i  stand 
til  at  udfri  dem  af  deres  fængsler;  thi 
fangerne  skal  frigives«  (L&P  128:22). 


Vi  har  bedt  om,  at  nationernes 
lederes  hjerter  måtte  blive  blødgjort, 
så  evangeliet  kunne  forkyndes  i  deres 
lande.  Vi  har  bogstavelig  talt  set  døre 
blive  åbnet  for  os,  som  har  været 
lukket  i  generationer.  Kirkens  budskab 
er  glædens  og  frelsens  budskab,  og  det 
skal  forkyndes  for  alle  jordens  indbyg- 
gere. Det  samme  vidnesbyrd  som 
Joseph  Smith  bar  for  sine  naboer  i 
staten  New  York,  skal  forkyndes  på 
mange  sprog,  nemlig  at  Gud  lever,  at 
Jesus  er  Kristus,  at  hans  gamle  evan- 
gelium er  blevet  gengivet,  og  at  Jesu 
Kristi  Kirke  igen  er  tilgængelig  for 
mennesker.  Må  vi  tage  imod  den 
udfordring,  som  vi  er  blevet  kaldet  til 
at  påtage  os  i  denne  storslåede  tid.  D 

Tilpasset  efter  en  tale  ved  en  fireside  i  Kirkens 
Uddannelsessystem  den  5.  maj  1 996. 

En  kundskab  om  Guds 
plan  medfører  en 
inderlig  taknemligheds- 
gæld til  denne  verdens 
Gud,  Jesus  Kristus.  Jeg 
udfordrer  jer  til  at 
anvende  al  den  kraft  og 
begejstring,  som  jeres 
sjæl  kan  opbyde,  til  at 
gå  fremad  i  dette  store 
hverv. 


OPBYGGET    AF    ANDEN 


Evan  ir  Cardoso 


Min  første  oplevelse  som  institut- 
lærer  var  katastrofal.  Jeg  havde 
brugt  en  hel  uge  på  at  forbe- 
rede min  lektion.  Men  inden  lektionen 
begyndte,  havde  jeg  glemt  meget  af  det,  som 

jeg  gerne   ville   sige,   og  min  en 
times -lektion  varede  kun  en  halv  time. 
Da  grenspræsidenten  kaldte  mig  til  at 
være    institutlærer    i    Fatima    Gren    i 
Joinville  Stav  i  Brasilien,   følte  jeg  mig 
noget  usikker  på  mine  egne  evner.  Men  jeg 
ville  ikke  sige  nej  til  en  kaldelse.  Så  jeg  forbe- 
redte mig  ved  at  studere  skrifterne  og  bede 
min  himmelske  Fader  om  hjælp  i  min  nye 
udfordring.  Men  efter  den 
første  oplevelse  i  klassen, 
spekulerede  jeg  på,   om 
jeg  mon  egnede  mig  til  at 
være  institutlærer. 
Men  trods  min  skuffelse  var  der  en  indre 
stemme,  som  sagde:  »Giv  ikke  op.«  Så  jeg 
fordybede  mig  atter  i  skrifterne,  fastede  og 
bad  om  hjælp  til  at  overvinde  min  utilstræk- 
kelighed. 

Da  tiden  for  den  næste  lektion  kom,  havde 
min  nervøsitet  for  at  undervise  ikke  fortaget 
sig.  Jeg  spekulerede  på,  hvorfor  jeg  ikke  følte 
Helligåndens  beroligende  indflydelse.  Jeg  bød 
alle  velkommen,  og  klassen  sang  en  indled- 
ningssalme.  Under  salmen  rasede  der  en  krig  i 
mit  indre.  Ville  jeg  være  i  stand  til  at  udføre 
mine  pligter  som  lærer?  Ville  Herren  øge  mine 
evner?  Ville  eleverne  blive  opbygget  af  Ånden? 


Da  min  usikkerhed  var  allerværst,  råbte 

o 

jeg  i  hjertet:  Ah,  Gud,  hvor  er  du?  Jeg  har 
brug  for  din  hjælp. 

En  elev  bad  indledningsbønnen,  og 
jeg  rejste  mig  for  at  begynde  lektionen. 
Mens  jeg  talte,  følte  jeg  Ånden  og  ople- 
vede med  det  samme  en  indre  forvandling  -  jeg  følte  mig 
ikke  længere  nervøs,  min  stemme  blev  rolig  og  ordene 
flød  fra  min  mund.  Jeg  kunne  huske  alt  det,  som  jeg 
havde  forberedt. 

Da  lektionen  var  forbi,  glædede 
jeg  mig  over  den  måde,  som  det 
hele  var  forløbet  på,  og  jeg  var 
min  himmelske  Fader  taknemlig 
for  hans  hjælp.  Jeg  kunne  ikke 
holde  op  med  at  takke. 

Jeg  har  lært,  at  ved  Ånden 
kan  alle  elever  i  en  klasse  blive 
opbygget.    Når   vi   tager   imod 
kaldelser  og  holder  ud 
på  trods  af  vanske- 
ligheder, så  står  vi 
ikke  alene  i  vore 
anstrengelser.  D 

g  der  kom  en  voldsom  hvirvelstorm,  bølgerne  slog  ind  over  båden, 
^^  V_>/  så  den  var  lige  ved  at  fyldes. 

Men  Jesus  lå  i  agterstavnen  og  sov  på  en  hynde.  Så  vækkede  de  ham  og 
sagde  til  ham:  >Mester,  er  du  ligeglad  med,  at  vi  går  under? < 

Og  han  rejste  sig,  truede  ad  stormen  og  sagde  til  søen:  >Ti  stille,  holde 
inde!<  Og  stormen  lagde  sig,  og  det  blev  helt  blikstille. 

Så  sagde  han  til  dem:  >Hvorfor  er  I  bange?  Har  I  endnu  ikke  tro?<« 
(Mark  4:37-40). 

